title: Multian vaakuna

text: Multian vaakuna on Multian kunnan tunnus, ja se on saanut aiheensa paikkakuntalaisten vanhasta kutsumanimestä ”Multian keltiäiset”. Keltiäinen on muurahaista tarkoittava murresana, jonka pohjalta on valittu myös vaakunan muurahaisen väri.


title: Multian vaakuna

text: Vaakunan selitys kuuluu: ”mustassa kentässä kultainen muurahainen”. Vaakunan on suunnitellut Ahti Hammar, ja se vahvistettiin käyttöön 26. marraskuuta 1963.


title: G. Gordon Liddy

text: George Gordon Battle Liddy (s. 30. marraskuuta 1930) oli Valkoisen talon putkimiehet -ryhmän johtaja Richard Nixonin presidenttikaudella. Yhdessä E. Howard Huntin kanssa Liddy suunnitteli murtautumisen demokraattisen puolueen päämajaan Watergate-rakennukseen vuonna 1972. Liddy ei itse ottanut osaa murtoon.


title: G. Gordon Liddy

text: Tapauksesta seurasi Watergate-skandaali, jonka takia presidentti Nixon joutui eroamaan virastaan ja Liddy tuomittiin neljäksi ja puoleksi vuodeksi vankilaan avunannosta murtoon.


title: Sony Ericsson S312

text: Sony Ericsson S312 on Sony Ericssonin huhtikuussa 2009 julkaisema matkapuhelin. Puhelimessa on 2 megapikselin kamera ja kahden tuuman näyttö. S312 on suunniteltu kuvien ja videoiden ottamiseen mahdollisimman nopeasti, minkä takia puhelimessa on erillinen valokuvaus- ja videokuvausnäppäin sekä salamavalo.


title: Taylor York

text: Taylor Benjamin York (s. 17. joulukuuta 1989 Nashville, Tennessee) on Paramore-yhtyeen kitaristi.


title: Taylor York

text: York kiinnitettiin Paramoren vakituiseksi jäseneksi vasta kesällä 2009, vaikka hän on ollut mukana kirjoittamassa yhtyeelle kappaleita, kuten ”Conspiracy” ja ”That’s What You Get”. York pääsi vaikuttamaan kunnolla Paramoren musiikkiin yhtyeen kolmannella studioalbumilla "Brand New Eyes", jonka ensimmäisen singlen ”Ignorance” musiikkivideolla hän myös esiintyy. York on pääosin rytmikitaristi, muuta hän soittaa välillä myös kellopelejä, rumpuja ja kosketinsoittimia. Paramoren kevätkiertueella 2010 York toimi väliaikaisesti soolokitaristina Josh Farron tilalla.


title: Taylor York

text: York syntyi Nashvillessä, Tennesseessä. Hänen veljensä Justin York on myös kitaristi, joka paikkasi Paramoren ex-pääkitaristia Josh Farroa kevätkiertueella 2010.


title: Music of the Sun

text: Music of the Sun on R&B-laulaja Rihannan ensimmäinen studioalbumi. Albumi julkaistiin Yhdysvalloissa 26. elokuuta 2005. Albumi myi ensimmäisellä viikollaan 69,000 kappaletta. Albumia on myyty Yhdysvalloissa 593,000 kappaletta ja maailmanlaajuisesti 2 miljoonaa kappaletta.


title: SV Zulte Waregem

text: Sportvereniging Zulte Waregem on belgialainen jalkapalloseura Waregemista Länsi-Flanderista. Seuran edustusjoukkue pelaa maan korkeimmalla sarjatasolla Eerste Klassessa.


title: SV Zulte Waregem

text: Zulte Waregem perustettiin vuonna 2001 Zultse VV:n ja KSV Waregemin yhdistyessä. Uusi seura aloitti pelaamisen kolmannelta sarjatasolta Derde Klassesta, josta se nousi yhden kauden jälkeen Tweede Klasseen ja edelleen Eerste Klasseen kaudeksi 2005–2006. Vuonna 2006 Zulte Waregem voitti Belgian cupin, jonka loppuottelussa se kukisti Excelsior Mouscronin. Cup-voiton myötä seura pääsi kauden 2006–2007 UEFA Cupiin, jossa se ylsi pudotuspeleihin.


title: HMS Codrington

text: HMS Codrington (viirinumero D65) oli Britannian kuninkaallisen laivaston A-luokan laivueenjohtaja. Alus otettiin palveluskäyttöön 1930, ja se osallistui toisen maailmansodan alussa taisteluun Norjasta ja Dunkerquen evakuointiin. Se upposi 27. heinäkuuta 1940 Doverin satamaan kohdistuneessa Saksan ilmavoimien hyökkäyksessä.


title: HMS Codrington

text: Alus tilattiin 6. maaliskuuta 1928 Swan Hunter and Wickham Richardsonilta Wallsendistä Tynejoen varrelta osana vuoden 1927 laivasto-ohjelmaa ja sen köli laskettiin 20. kesäkuuta 1929. Alus laskettiin vesille 8. elokuuta ja se valmistui 4. kesäkuuta 1930.


title: HMS Codrington

text: Alus on ainoa nimeä "HMS Codrington" kantanut Britannian kuninkaallisen laivaston alus. Nimi on kunnianosoitus Horatio Nelsonin alaisuudessa Trafalgarin taistelussa palvelleelle "HMS Orionin" kapteenille (myöh. amiraali) Edward Codringtonille, joka komensi vuonna 1827 liittokunnan laivastoa Navarinon taistelussa.


title: HMS Codrington

text: "Codrington" oli palvelukseen oton jälkeen koulutettavana Englannin kanaalissa, kunnes se liitettiin heinäkuussa 1930 Välimeren laivaston 3. hävittäjälaivueen johtajaksi. Alus palasi kesäkuussa 1931 huollettavaksi Devonportin telakalle, mistä se palasi palvelukseen 30. kesäkuuta.


title: HMS Codrington

text: Kesäkuuhun 1937 saakka alus palveli Välimerellä ollen Devonportin telakalla syys-lokakuussa 1932. Alus kolaroi 12. kesäkuuta 1934 "HMS Acastan" kanssa mutta kärsi vain vähäisiä vaurioita. Viimeiset kuukaudet Välimeren laivastossa alus osallistui laivueensa mukana sisällissotaan ajautuneen Espanjan rannikonvalvontaan.


title: HMS Codrington

text: Palattuaan kesäkuussa 1937 Britteinsaarille alus sijoitettiin Devonportin reserviin. Se siirrettiin 1938 huollettavaksi ja sen jälkeen alus sijoitettiin Kuninkaallisen laivaston tekniseenkouluun Keynshamiin. Aluksen huolto valmistui lopullisesti elokuussa 1939.


title: HMS Codrington

text:
Toisen maailmansodan sytyttyä alus liitettiin 3. syyskuuta 1939 johtoalukseksi Doveriin sijoitettuun 19. Hävittäjälaivueeseen. Alus suojasi laivueensa mukana syys-lokakuussa Ranskaan meneviä joukkojenkuljetussaattueit ja suoritti sen jälkeen Kanaalin ja Pohjanmeren valvontaa.
"Codrington" kuljetti 4. joulukuuta kuningas Yrjö VI:n Doverista Boulogneen vierailemaan Ranskassa olevien siirtoarmeijan joukkojen luona. Alus kuljetti 10. joulukuuta kuninkaan takaisin Doveriin. Se suojasi 22. joulukuuta apumiinalaiva "Princess Victoriaa" sen tehdessä Doverin sulkukenttää (operaatio GF).


title: HMS Codrington

text: Alus kuljetti 4. tammikuuta 1940 laivastoministeri Winston Churchillin Ranskaan. Alus määrättiin helmikuussa johtoalukseksi 1. hävittäjälaivueeseen 19. tammikuuta uponneen "Grenvillen" tilalle. Alus kuljetti 5. helmikuuta Doverista Boulogneen pääministeri Neville Chamberlainin, Winston Churchillin sekä sotilasjohtoa Ranskaan Pariisissa pidettävään sotaneuvostonkokoukseen. Englantiin palattuaan alus siirrettiin Chathamin telakalle huollettavaksi.


title: HMS Codrington

text: "Codrington" palasi palvelukseen 6. maaliskuuta 1940, jolloin se liitettiin Harwichin laivastotukikohtaan sijoitettuihin aluksiin suojaamaan Pohjanmeren saattueita. Alus otti huhtikuussa 1940 Kotilaivaston mukana osaa Norjan taisteluihin ja suojasi joukkojenkuljetussaattueita muun muassa 6.-7. huhtikuuta saattuetta HN24.


title: HMS Codrington

text: Alus suojasi 7. huhtikuuta operaatio Rupertiin/R4 matkannutta laivastoa. Operaation tarkoituksena oli miinoittaa Norjan rannikkoreitti ja siten estää rautamalmin kuljettaminen Pohjois-Norjasta Saksaan. Osasto joutui 9. huhtikuuta Saksan ilmavoimien hyökkäyksen kohteeksi, minkä jälkeen alus purjehti Sullom Voeen tankattavaksi.


title: HMS Codrington

text: Alus suojasi 13. huhtikuuta joukkojenkuljetussaattuetta NP1 Norjaan suojanneita raskaita pinta-aluksia. Alus erkani saattueesta 15. huhtikuuta sen saavuttua määränpäähänsä Narvikiin. Se suojasi 24.-27. huhtikuuta saattuetta FP2.


title: HMS Codrington

text: Norjassa olevien liittoutuneiden joukkojen komentaja amiraali William Boyle sekä Narvikiin sijoitettujen Ranskan joukkojen komentaja kenraali Antoine Béthouart nousivat 28. huhtikuuta "Codringtonille", joka vei heidät tiedustelumatkalle Narvikin ympäristöön. Tiedustelumatkan aikana alus tulitti rannikkotykistönasemia. Alus vapautettiin operaatiosta toukokuussa ja se siirtyi Doveriin.


title: HMS Codrington

text: 1. hävittäjälaivueen johtoaluksena "Codrington" evakuoi brittiläisen siirtoarmeijan joukkoja Ranskasta ja Belgiasta. Alus lähti Scapa Flow’sta 10. toukokuuta Doveriin, josta se jatkoi matkaansa tankkauksen jälkeen 11. toukokuuta Belgian ja Alankomaiden rannikolle.


title: HMS Codrington

text: Alus evakuoi 12. toukokuuta IJmuidenista Alankomaiden kruununprinsessan (operaatio J). Alus liitettiin 27. toukokuuta Force A:han estämään Saksan laivaston pinta-alusten pääsyä evakuointialueille, minkä jälkeen se liitettiin evakuointiosastoihin osaksi operaatio Dynamoa.


title: HMS Codrington

text: "Codrington" osallistui 28. toukokuuta 33 eloonjääneen pelastamiseen E-veneiden torpedoimalta "Abukirilta", joka oli palaamassa Oostendesta Belgiasta evakuoimiensa 200 sotilaan kanssa Englantiin. Eloonjääneet siirrettiin "Grenadelle", joka oli matkalla Dunkerqueen. "Codrington" purjehti Dunkerquen satamaan, josta se evakuoi 866 sotilasta. Alus evakuoi 29. toukokuuta 766, 30. toukokuuta 799 ja 31. toukokuuta 909 sotilasta ja toimitti heidät Doveriin. Lisäksi toukokuun viimeisenä päivänä alus suoritti vielä kaksi matkaa, joiden aikana se pelasti vielä 440 sotilasta Doveriin. Alus evakuoi 1. kesäkuuta 746 sotilasta (muun muassa kenraalimajuri Bernard Montgomery) ja 2. kesäkuuta 878 sotilasta Doveriin.


title: HMS Codrington

text: Alus siirrettiin 3. kesäkuuta Doverin Kanaalin valvontaosastoon tukemaan Ranskan satamista tapahtuvaa evakuointia. Se kuljetti 3. kesäkuuta 44 henkeä Doveriin. Alus liitettiin 12. kesäkuuta operaatio Cycleen, kunnes se siirrettiin telakalle kattiloiden puhdistusta varten.


title: HMS Codrington

text: "Codrington" upposi 27. heinäkuuta Saksan ilmavoimien suorittaman pommituksen seurauksena Doverin satamaan. Ainoastaan kolme miestä haavoittui.


title: Wayne Brown

text: Wayne Jonathan Brown (s. 6. elokuuta 1988 Kingston upon Thames, Englanti) on englantilainen jalkapalloilija.


title: Wayne Brown

text: Keskikentällä pelaava Brown on Fulhamin akatemian kasvatti. Hän debytoi seuran edustusjoukkueessa FA Cupin ottelussa Bristol Roversia vastaan tammikuussa 2008. Kauden 2007–2008 lopun hän pelasi lainalla Kakkosliigan Brentfordissa. Ensimmäisen Valioliiga-esiintymisensä hän teki Fulhamissa ottelussa Manchester Unitedia vastaan helmikuussa 2009.


title: Wayne Brown

text: Huhtikuussa 2009 Brown siirtyi elokuuhun asti ulottuneella lainasopimuksella Suomen Veikkausliigan Turun Palloseuraan. Hän nousi nopeasti TPS:n avainpelaajaksi, ja hänen lainasopimustaan jatkettiin kauden loppuun asti ulottuvaksi. Brownin avulla TPS saavutti SM-pronssia, ja hänet valittiin kauden päätteeksi Veikkausliigan vuoden tulokkaaksi, keskikenttäpelaajaksi ja pelaajaksi.


title: Wayne Brown

text: TPS-lainan jälkeen Fulham lainasi Brownin helmikuussa 2010 Ykkösliigan Bristol Roversiin. Toukokuussa siirrosta tehtiin pysyvä ja Brown solmi kaksivuotisen sopimuksen seuran kanssa. Kaudeksi 2013 hän palasi Suomeen ja TPS:ään.


title: Wayne Brown

text:
Seurajoukkueessa:
Henkilökohtaiset:


title: Cycle of Life

text: Cycle of life oli helsinkiläisen heavy metal -yhtye Sarcofaguksen vuonna 1980 ilmestynyt ensimmäinen levy.


title: Stade Helvétique Marseille

text: Stade Helvétique Marseille on jalkapalloseura Marseillen kaupungista. Seura perustettiin vuonna 1904 ja lakkautettiin 1930. Seura voitti kolmasti Ranskan mestaruuden, 1909, 1911 ja 1913.


title: Will Truman

text: William "Will" Truman on fiktiivinen hahmo komediasarjasta "Will & Grace". Will asuu New Yorkissa, toimii lakimiehenä ja on homo. Hänen paras ystävänsä on Grace Adler. Hänen läheisin miespuolinen ystävänsä on Jack McFarland. Williä esittää näyttelijä Eric McCormack.


title: Will Truman

text: Will syntyi Bridgeportissa, Connecticutissa 23.10.1966 kolmantena poikana Marilyn ja George Trumanin perheeseen. Will tuli kaapista vuonna 1985. Will kävi Columbian yliopiston, ja suoritti myöhemmin New Yorkin yliopistossa juridiset opintonsa. Valmistuttuaan Will perusti oman lakitoimistonsa, kunnes menetti suurimman asiakkansa ja sitä kautta firmansa.


title: Henry Jones

text: Henry Burk Jones (1. elokuuta 1912 Philadelphia, Pennsylvania, Yhdysvallat – 17. toukokuuta 1999 Los Angeles, Yhdysvallat) oli yhdysvaltalainen näyttelijä.


title: Henry Jones

text: Jonesin tunnetuin rooli oli elokuvassa "Vaarallista kylvöä" ("The Bad Seed", 1956). Lisäksi hän esiintyi näytelmissä "My Sister Eileen", "Hamlet", "The Time of Your Life", "They Knew What They Wanted", "The Solid Gold Cadillac" ja "Sunrise at Campobello", joista viimeksi mainitusta hän sai Tony-palkinnon parhaasta sivuroolista.


title: Henry Jones

text: Jones esiintyi urallaan yli 180 elokuvassa ja sarjassa. Elokuvista tunnetuimpiin lukeutuvat "Minkäpä tyttö sille voi", "Armoton ase", "Houkuttelevat huulet", "Vertigo – punainen kyynel", "Morsian käteisellä", "Karhunmarjapensas", "Butch ja Kid – auringonlaskun ratsastajat", "Dingus – lännen kauhu", "Varokaa revolverisankaria!" ja "Araknofobia". Televisiossa Jones esiintyi muun muassa ohjelmissa "Alfred Hitchcock esittää", "The Eleventh Hour", "Channing", "Phyllis", "Yöjuttu", "Emergency!", "Hämärän rajamailla" ja "Burns ja Allen".


title: Henry Jones

text: Jones kuoli 86-vuotiaana vammojen aiheuttamiin komplikaatioihin pudottuaan korkealta.


title: Stade Saint-Raphaël

text: Stade Saint-Raphaël on jalkapalloseura eteläranskalaisesta Saint-Raphaëlin kaupungista. Seura on perustettu 1905 ja seuralla on yksi Ranskan mestaruus vuodelta 1912.


title: Barry Hayles

text: Barrington Edward "Barry" Hayles (s. 17. huhtikuuta 1972 Lambeth) on englantilais syntyinen jalkapalloilija, joka nykyisin edustaa Cheltenham Townia. Hayles on pelipaikaltaan hyökkääjä. Hän on edustanut urallaan Jamaikaa maajoukkuetasolla. Hayles on kova Tottenham fani.


title: Jalkapallo kesäolympialaisissa 1988

text: Vuoden 1988 kesäolympialaisten jalkapalloturnaus järjestettiin 17. syyskuuta – 1. lokakuuta 1988. Tämä oli 19. kerta, kun jalkapallokilpailut järjestettiin olympialaisissa. Turnaukseen osallistui 16 maata. Kuten edellisessä olympiaturnauksessa neljä vuotta aiemmin, turnaukseen saivat osallistua myös ammattilaisjalkapalloilijat. Ensimmäistä kertaa sitten vuoden 1972, kaikki turnaukseen selviytyneet maat osallistuivat turnaukseen.


title: Jalkapallo kesäolympialaisissa 1988

text: Turnauksen suurin yllätys nähtiin alkulohkossa, kun Sambia voitti Italian nuoret ammattilaisjalkapalloilijat maalein 4-0. Sambian vuoden 1988 olympiajoukkueen pelaajista kuusi menehtyi vuoden 1993 lento-onnettomuudessa, jossa sai surmansa 18 Sambian jalkapallomaajoukkuen pelaajaa.


title: Jalkapallo kesäolympialaisissa 1988

text: Olympiakultaa voitti Neuvostoliitto, se voitti loppuottelussa Brasilian jatkoajan jälkeen maalein 2-1.


title: Jalkapallo kesäolympialaisissa 1988

text: Vuoden 1988 olympialaisten jalkapalloturnaukseen selviytyi karsintojen kautta 15 maata. Isäntämaa Etelä-Korea selviytyi kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 5 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3.


title: Jalkapallo kesäolympialaisissa 1988

text: Turnauksen maalikuningas oli seitsemän maalia tehnyt Brasilian Romário.


title: Star Flyer

text: Star Flyer on Tykkimäen huvipuistossa oleva huvipuistolaite, jonne se hankittiin vuonna 2009. Se kohoaa 72 metriin ja oli aikanaan Suomen korkein huvipuistolaite.


title: Alex Swings Oscar Sings

text: Alex Swings Oscar Sings on saksalainen duo, joka edusti vuoden 2009 Eurovision laulukilpailussa Moskovassa Saksaa. Duon muodostavat saksalaistuottaja Alex Christensen ja yhdysvaltalainen laulajatulokas Oscar Loya. Alex Swings Oscar Sings kilpailukappale oli Alex Christensenin säveltämä ja tuottama "Miss Kiss Kiss Bang", ja se sijoittui 20:nneksi.


title: Wu Jing

text: Wu Jing (s. 3. huhtikuuta 1974 Peking, Kiina) on kiinalainen itämaisten taistelulajien taitaja, näyttelijä ja ohjaaja.


title: Wu Jing

text: Jing aloitti kamppailulajien harrastamisen kuusivuotiaana Pekingin urheiluinstituutissa. Myös hänen isänsä ja isoisänsä harrastivat kamppailulajeja. Jing kilpailu muun muassa Jet Lin tavoin ennen näyttelijäuraansa Pekingin Wushu joukkueessa. Hän saavutti menestystä kansallisella tasolla nuorten ja myöhemmin aikuisten tasolla.


title: Wu Jing

text: Yuen Woo-ping huomasi Jingin kyvyt 1995 ja päätti roolittaa hänet ohjaamaansa "Tai Chi Boxer" elokuvan päärooliin. Tämän jälkeen Jing esiintyi enemmän televisiosarjoissa, kuten "Master of Tai Chi", "Love in the Turbulent Times" ja "Huangshang Dubuqi". 2001 Jing palasi myös elokuvien pariin sivuroolin merkeissä Tsui Harkin ohjaamassa "Zu Warriors".


title: Särkelä itte

text: Särkelä itte on Orvo Saarikiven ohjaama suomalainen komediaelokuva vuodelta 1947. Elokuva perustuu Ilmari Turjan tilausnäytelmään "Särkelä itte" (1944). Sen pääosissa näyttelevät Hillevi Lagerstam, Uuno Laakso ja Aku Korhonen. Elokuva on mustavalkoinen.


title: Särkelä itte

text: Käsikirjoituksen Turja näytelmän pohjalta tekivät Särkkä ja Saarikivi, vaikka alkuteksteissä tekijäksi on merkitty Turja. Turja ei ollut lopputulokseen tyytyväinen, vaan sanoi julkisestikin, että hyvästä aiheesta syntyi huono elokuva. Saarikivi ei tehnyt enää elokuvia SF:lle, koska kyllästyi kuuntelemaan puhetta rahasta.


title: Särkelä itte

text: Särkelä lukee elokuvassa Salon Seudun Sanomia, ja lopussa mainittu puhelinnumero 61 186 kuului SF:n pääkonttorin puhelinvaihteelle.


title: Särkelä itte

text: Särkän ohjaama koira-aiheinen lyhytelokuva "Uskolliset ruskeat silmät" sai vuoden lyhytelokuva-Jussin.


title: Särkelä itte

text: Elokuvan päähenkilö on kovasydäminen ja turhamainen tehtaanjohtaja Julius Särkelä (Uuno Laakso). Häntä ärsyttää erityisesti patruuna Fallsten (Artturi Laakso), jonka poikaan Marttiin (Ekke Hämäläinen) Särkelän tytär Saara (Hillevi Lagerstam) on lisäksi ihastunut. Maalaisukko Heroja (Aku Korhonen) saapuu Särkelän luokse perimään antamaansa lainaa takaisin.


title: Särkelä itte

text: Näytelmän ensi-illasta ei vielä ollut kulunut kovin pitkään, ja aikalaiskriitikot vertasivat elokuvaa siihen, näytelmän eduksi. Paula Talaskivi (Helsingin Sanomat) ei pidä Särkelästä luotua hahmoa oikeana Särkelänä, ja monen mielestä elokuva oli teatterimainen. Olavi Veistäjä (Aamulehti) löysi kuitenkin myönteistäkin, esimerkiksi Uuno Laaksosta Särkelänä.


title: Särkelä itte

text: Televisioesitysten yhteydessä Kari Uusitalo otsikoi: ”Mainettaan parempi”. Elokuvan vuoropuhelua on eräs kriitikko luonnehtinut meheväksi mutta kuvallista ilmaisua jähmeäksi ja tasapaksuksi.


title: Nykyaikainen viisiottelu kesäolympialaisissa 1992

text: Vuoden 1992 kesäolympialaisten nykyaikainen viisiottelu järjestettiin 26. – 29. heinäkuuta 1992 Barcelonassa. Tämä oli 18. kerta kun nykyaikainen viisinottelu oli mukana olympialaisissa. Tapahtumia olivat miesten yksin- sekä joukkuekilpailu. Kisoihin osallistui 66 urheilijaa 30 maasta. Nuorin osanottaja oli Vjačeslavs Duhanovs (19 vuotta ja 52 päivää) ja vanhin Joël Bouzou (36 vuotta 271 päivää). Parhaiten menestyi Puola, ottaen voiton kummastakin tapahtumasta. Lajeja oli viisi:


title: Teräs-Kiekko

text: Teräs-Kiekko (TeKi) on raahelainen jääkiekkoseura. Se perustettiin vuonna 1979, samalla Pattijoen Tempauksen jääkiekkojaosto lakkautettiin. Teräs-Kiekko kuuluu Suomen Työväen Urheiluliittoon. Seuran nimi viittaa Raahessa toimivaan terästehtaaseen. Edustusjoukkue pelasi 1980-luvulla II-divisioonan (nyk. Suomi-sarja) kärkikahinoissa. Teräs-Kiekon edustuskiekkoilu loppui 1994, kun raahelainen edustuskiekkoilu yhdisti voimansa ja perustettiin Raahe-Kiekko.


title: Teräs-Kiekko

text: Kaudella 2014–2015 Teräs-Kiekon edustusjoukkue teki paluun 20 vuoden tauon jälkeen. Edustusjoukkue pelaa Pohjoisen alueen II-divisionaa. Teräs-Kiekolla on edustusjoukkueen lisäksi naistenjoukkue, tyttöjoukkue ja se on aloittanut myös junioritoiminnan uudelleen.


title: Tennis kesäolympialaisissa 2000

text: Vuoden 2000 kesäolympialaisten tennis järjestettiin 19.–28. syyskuuta 2000 Sydneyssä. Tapahtumia oli neljä: miesten ja naisten kaksin- sekä nelinpelit. Kisoihin osallistui 182 urheilijaa (93 miestä ja 89 naista) 30 maasta. Nuorin osanottaja oli Mario Ančić (16 vuotta ja 175 päivää) ja vanhin oli Gianluca Pozzi (35 vuotta ja 95 päivää). Parhaiten menestyi Yhdysvallat kahdella kullallaan ja yhdellä pronssillaan.


title: Grace Adler

text: Grace Elizabeth Adler on fiktiivinen henkilö komediasarjasta "Will & Grace". Hän asuu New Yorkissa ja toimii sisustussuunnittelijana. Hänen paras ystävänsä on Will Truman ja assistenttinsa Karen Walker. Gracea esittää näyttelijätär Debra Messing.


title: Grace Adler

text: Grace syntyi Schenectadyssa, New Yorkissa 26.4.1967 juutalaisen perheen keskimmäisenä tyttärenä. Hän on kovin neuroottinen ja hieman pinnallinen ja itsekäs. Grace luulee aina olevansa samannäköinen kuin monet punatukkaiset kaunottaret, kuten Rita Hayworth tai Julia Roberts.


title: Grace Adler

text: Sarjassa vitsaillaan usein Gracen suurten jalkojen, pienten rintojen ja huonon lauluäänen kustannuksella. Grace on allerginen ampiaisille ja on demokraatti. Hänellä on venäläiset ja saksalaiset sukujuuret (hän puhuu yhdessä jaksossa isoäidistään, joka oli venäläinen ja Adler on saksalainen nimi).


title: Grace Adler

text: Grace kasvoi kolmen tyttären perheessä, äiti Bobbi Adler Debbie Reynolds on näyttelijä ja varsinaisen huomionkipeä. Hän esittää usein hahmoja, jotka ovat oikeasti miehiä, esimerkiksi ""Kuningatar Lear""(Kuningas Lear). Isä Martin Adler (Adam Arkin) on hieman pettynyt kaikkiin tyttäriinsä, ja vitsailee usein kaikkien heidän kustannuksellaan. Martin rakastaa katsoa televisiota ja on kiitollinen saadessaan olla yksin.


title: Grace Adler

text: Gracen isosisko on nimeltään Janet. Janet on jokseenkin kevytkenkäinen, eikä pysty pitämään työpaikkaa. Janetiä esittää Geena Davis.


title: Grace Adler

text: Gracen pikkusiskon nimi on Joyce, ja tämä on hieman ylipainoinen ja ylensyö pakonomaisesti. Joycea esittää Sara Rue. Joyce nähdään ainoastaan jaksossa, jossa näemme 1980-luvulla kuinka Grace ja Will vielä tutustuvat toisiinsa seurustelun merkeissä. Joyce vähän ihastuu Williin ja pettyy kovin, kun Will tulee kaapista. Joyce syyttää Gracea että on "pilannut" Willin.


title: Grace Adler

text: Grace seurustelee usean eri miehen kanssa sarjan aikana, kunnes menee naimisiin Tri Leo Marcusin kanssa. Liitto kärsii kovasti Leon työstä Lääkärit ilman rajoja -järjestössä ja päättyy lopulta, kun Leo pettää Gracea yhdellä ulkomaankomennuksellaan.


title: Grace Adler

text: Leo ja Grace tapaavat pari vuotta eron jälkeen lentokoneessa matkalla Lontooseen, ja he rakastelevat. Gracelle selviää viikkoja myöhemmin, että tuo kohtaaminen johti raskauteen. Grace päättää olla kertomatta Leolle tulevasta lapsesta, kun saa selville, että Leo on kihloissa. Lopulta Leo kuitenkin jättää kihlattunsa ja palaa viimeisillään raskaana olevan Gracen luo ja he menevät uudelleen naimisiin. Heidän tyttärensä Lila menee lopulta naimisiin Willin ja Vincen pojan, Benin, kanssa, ja näin Willistä ja Gracesta tulee lopulta oikeasti sukua toisilleen.


title: Peräänanto

text: Peräänanto tarkoittaa eurooppalaisen perinteen ratsastuksessa hevosen ihanteellista liikkumatapaa missä tahansa askellajissa. Peräänannossa olo sekoitetaan usein muotoon. Muodossa oleva hevonen ei ole sama asia kuin peräänannossa oleva. Peräänannossa hevonen astuu kunnolla takajaloillaan alleen ja selkä pyöristyy ja etuosa kevenee. Muoto tarkoittaa hevosen yleistä muotoa: hyvässä muodossa liikkuva hevonen on tasapainoinen, kun taas huonossa muodossa liikkuva voi esimerkiksi olla kaulastaan kaarella, mutta liikkua etupainoisesti ilman, että takajalat polkevat kunnolla alle. Lännenratsastuksessa peräänanto on matalampi.


title: Peräänanto

text: Eräs peräänannon näkyvistä tunnusmerkeistä on hevosen kaulan kaartuminen, mutta hevonen voi olla peräänannossa, vaikka sen kaula ei juuri kaareutuisikaan . Samoin kaulan kaartuminen ei merkitse peräänannossa oloa. Peräänannon ulkoiset merkit vaihtelevat suuresti hevosen iän, rakenteen ja koulutustason mukaan.


title: Peräänanto

text: Peräänannon edellytys on se, että hevosella on itsenäistä eteenpäinpyrkimystä. Sen liikkeen tulee lähteä takapäästä, ja sen on oltava kuuliaisena ratsastajan avuille. Sairaus tai kivut, huonot varusteet tai huono kengitys voivat haitata tai estää peräänantoon pääsemistä.


title: Peräänanto

text: On olemassa erilaisia välineitä ja varusteita, joilla hevosta voidaan ohjata ja rohkaista peräänantoon, mutta ne eivät koskaan voi korvata ratsastajan taitoja ja oikeita menettelytapoja. Hevosta ei voi pakottaa peräänantoon, vaan oikea muoto syntyy itsestään ikään kuin kiitoksena ratsastajalle oikein ratsastuksesta. Ratsastajan pitää siis ratsastamalla ratsastaa hevonen peräänantoon oikean istunnan, ohjastuntuman yms. avulla. Jotkut ratsastajat käyttävät peräänantoa hakiessaan vääränlaista keinoa "sahaaminen", jolloin hevonen hakee kaulan kaarelle. Se ei siis tarkoita, että hevonen kulkisi peräänannossa.


title: Peräänanto

text: Peräänannossa oleva hevonen on kuuliainen ja valppaana ratsastajan avuille. Sen liike lähtee takaosasta, missä sijaitsevat hevosen suurimmat lihakset. Muodossa työskentelevä hevonen ei kipeydy samaan tapaan kuin epäihanteellisella tavalla liikkuva hevonen. Hevonen liikkuu muodossa rentona ja tasapainoisesti, käyttää selkälihaksiaan sekä myötää suusta ja kaulasta. Sen on helppo suorittaa pyydetyt liikkeet. Ratsastajan kannalta muodossa kulkevan ratsun liikkeiden tasaisuus on miellyttävää.


title: Bundesautobahn 10

text: Bundesautobahn 10 (lyh. BAB 10, A 10) eli Berliner Ring on Saksan pääkaupunkia Berliiniä ympäröivä moottoritie ja Euroopan pisin kokonaan moottoritieksi rakennettu kehätie. A 10:n ensimmäinen osa avattiin liikenteelle vuonna 1936. Tien pituus on 196 kilometriä ja se kulkee pääosin Brandenburgin osavaltion alueella. Tiellä on 36 eritasoliittymää, joiden numerointi alkaa Schwanebeckistä kasvaen myötäpäivään kulkiessa.


title: Bundesautobahn 10

text: A 10 risteää moottoriteiden A 2, A 9, A 11, A 12, A 13, A 24, A 111, A 113, A 114 ja A 115 kanssa.


title: Red and Anarchist Skinheads

text: Red and Anarchist Skinheads (RASH) on vasemmistolainen rasismin ja fasismin vastainen skinhead -ryhmittymä.


title: Red and Anarchist Skinheads

text: RASH sisältää redskinejä ja anarkistiskinheadeja. Virallisesti RASHin perustivat 1. tammikuuta 1993 Mayday Crewn jäsenet, joka oli New Yorkin alueella toimiva vasemmistoskinheadien ja punkkarien ryhmä. The Mayday Crew perustettiin, kun New York Cityn Skinheads Against Racial Prejudice (SHARP) -ryhmittymän kanssa syntyi riitaa rasismin vastainen mutta oikeistolaisen skinheadin murhattua homoseksuaalisen miehen. Pian syntyi tarve verkostoitua muissakin maailman maissa. Muiden maiden RASH muodostui jo alun perin vasemmistolaisista skinhead-ryhmistä. RASHin verkkosivujen mukaan ryhmän joitakin tavoitteita ovat:


title: Metamateriaali

text: Metamateriaalit ovat keinotekoisia materiaaleja, joilla on tavanomaisista luonnonmateriaaleista poikkeavia erityisominaisuuksia. Metamateriaalien erityisominaisuudet syntyvät niiden hienorakenteesta ja pienistä epähomogeenisuuksista, jotka heijastuvat makroskooppisina ominaisuuksina.


title: Metamateriaali

text:
Tavallisessa aineessa atomeista muodostuu hilarakenne, joka luo pohjan sen optisille ominaisuuksille. Keinotekoisissa metamateriaaleissa mikro- tai nanoskooppisista virtapiireistä muodostuu hila, joka reagoi ulkoiseen säteilyyn ja tuottaa oman säteilykenttänsä. Nämä kentät määräävät tällöin puolestaan metamateriaalien optiset ominaisuudet. Materiaalin rakenteen avulla voidaan hallita aineen reagointia ulkoiselle säteilylle.
Metamateriaalien tutkimus on tähän asti keskittynyt pääosin materiaaleihin, joilla on negatiivinen taitekerroin. Snellin lain mukainen taittumiskulma muuttuu tällöin negatiiviseksi, joten aineen rajapinnassa valonsäde taittuu eri puolelle pinnan normaalia kuin positiivisen taitekertoimen tapauksessa. Tällaista ainetta kutsutaan yleisesti myös "vasenkätiseksi materiaaliksi", koska monet valon kulkua kuvaavat sormisäännöt vaihtavat näissä materiaaleissa "kätisyyttä". Esimerkiksi valon vaihenopeus ja ryhmänopeus ovat vastakkaisissa suunnissa.


title: Metamateriaali

text: Metamateriaalin ansiosta sähkömagneettiset aallot saadaan etenemään niin, että ne kaartuvat metamateriaalista valmistetun laitteen ympäri ja palaavat alkuperäiselle kulkuväylälleen. Tällaisella materiaalilla voidaan periaatteessa tehdä kohteita näkymättömäksi. Näkymättömyyttä aikaansaavien viittojen lisäksi uusia materiaaleja voidaan todennäköisesti soveltaa optisten mikroskooppien ja mikropiirien toiminnan tehostamisessa. Sähkömagneettisten metamateriaalien lisäksi tutkitaan myös akustisia ja seisimisiä metamateriaaleja.


title: Metamateriaali

text: Metamateriaaleilla voitaisiin rakentaa myös keinotekoisia madonreikiä. Suhteellisuusteoriassa madonreiällä tarkoitetaan tavallisen avaruuden ulkopuolella kulkevaa oikotietä kahden paikan välillä. Kansainvälinen matemaatikkoryhmä julkaisi metamateriaaleihin perustuvan madonreiän rakentamisen teorian vuonna 2007 "Physical Review Letters" -sarjassa. Tutkimuksen tehneeseen matemaatikkoryhmään kuuluu Suomesta Teknillisen korkeakoulun käänteisten ongelmien huippuyksikössä toimiva matematiikan professori Matti Lassas. Keinotekoisten madonreikien sovellusten arvioidaan liittyvän ensi vaiheessa erityisesti tutkatekniikkaan ja lääketieteelliseen kuvantamiseen. Myöhemmin keinotekoisia madonreikiä niputtamalla voitaisiin mahdollisesti toteuttaa muun muassa kolmiulotteinen TV-kuvaruutu. Madonreikien päät toimisivat tällöin kolmiulotteisen kuvan luomiseen tarvittavina pikseleinä.


title: Raippavero

text: Raippavero on kansanomainen nimitys työntekijän työeläkemaksun ja työttömyysvakuutusmaksun vähentämiselle monista sosiaalietuuksista. Raippavero otettiin käyttöön vuonna 1993 yhtenä keinoista paikata Suomen 1990-luvun alun laman aiheuttamaa verotulojen laskua. Raippavero on siitä harvinainen, että se säädetään vuosittain uudella lailla vuodeksi eteenpäin. Siksi sen puolesta ja vastaan myös keskustellaan eduskunnassa vuosittain.


title: Raippavero

text: Nykyisin sanaa raippavero käytetään usein myös haittaveron synonyymina. Se voi myös viitata mihin tahansa epäreiluksi koettuun veroon tai muuhun 1990-luvun laman seurauksena säädettyyn veroon.


title: Karen Walker (Will & Grace)

text: Karen Walker (o.s. Delaney, aikaisemmin St. Croix, Popeil ja Finster) on kuvitteellinen hahmo komediasarjassa "Will & Grace". Häntä esittää Megan Mullally. Karen asuu New Yorkissa, Park Avenuella. Hän on Grace Adlerin assistentti ja ystävä. Jack McFarland on myös hänen hyvä ystävänsä ja Will Truman toimii hänen asianajajanaan. Karen on naimisissa multimiljonääri Stanley Walkerin kanssa, kunnes tämä kuolee ja jättää Karenille valtavan omaisuuden.


title: Karen Walker (Will & Grace)

text: Karen rakastaa alkoholia ja kaikenlaisia reseptilääkkeitä, kuten Prozac, Litium ja Vicodin. Karen ei myöskään ole vieras plastiikkakirurgille. Karen on hyvin pinnallinen ja äärimmäisen materialistinen ja on mennyt useammin kuin kerran naimisiin rahasta. Hän on myös hyvin itsekeskeinen ja pilkallinen, ja odottaa ihmisten automaattisesti kunnioittavan ja palvelevan häntä. Karen ei tee töitä, vaikka käykin Gracen firmassa assistenttina. Hän käyttää työpäivät lähinnä martinien naukkailuun, erilaisten kuvastojen ja lehtien lukuun ja kynsien hoitamiseen.


title: Karen Walker (Will & Grace)

text: Karen käyttää aliasta Anastasia Beaverhausen aina, kun ei halua tulla tunnistetuksi. Karen vaikuttaa aina toisinaan olevan hieman ulkona tosielämästä, esimerkkeinä tapaukset, jolloin Karen ei tunnistanut mikä on pesukone tai kolikko tai osannut avata virvoitusjuomatölkkiä.


title: Karen Walker (Will & Grace)

text: Karen kohtelee palkoillisiaan huonosti, eikä edes kutsu heitä nimellä. Kokki on kokki, autonkuljettaja autonkuljettaja ja niin edelleen. Poikkeuksena Rosario, Karenin suosikkikodinhoitaja, jonka kanssa Karen kuitenkin riitelee usein.


title: Timo Autio

text: Timo Autio (s. 29. huhtikuuta 1974) on suomalainen kilpauransa päättänyt koripalloilija.


title: Timo Autio

text: Autio pelasi kasvattajaseurassaan Tampereen Pyrinnössä miesten SM-sarjassa kaudella 1995–1996 yhden ottelun, jossa hän teki kolme pistettä. Hän oli samalla kaudella Pyrinnön kokoonpanossa lisäksi kahdeksassa muussa ottelussa mutta ei niissä saanut peliaikaa. Kaudella 1996–1997 Autio sai Pyrbasketiksi vaihtuneessa joukkueessa enemmän vastuuta. Hän pelasi 20 ottelussa ja istui lisäksi 14 ottelussa penkillä. 22. tammikuuta 1997 Autio heitti kotiottelussa Korihaita vastaan miesten pääsarjan piste-ennätyksekseen 11 pistettä.


title: Luettelo Oulun Kärppien otteluista kaudella 2009–2010

text: Luetteloon Oulun Kärppien otteluista kaudella 2009–2010 on koottu kaikki Oulun Kärppien miesten edustusjoukkueen pelaamat täysimittaiset ottelut. Kärpät pelasi otteluita harjoituskaudella yhdeksän kappaletta, joissa kahdessa vastustaja tuli Ruotsista. Otteluista kuusi oli osa Nordic Finland Trophyä.


text: SM-liigassa Kärpät pelasi runkosarjassa 58 ottelua. Runkosarja alkoi 10. syyskuuta vierasottelulla Saimaan Palloa vastaan Lappeenrannassa ja päättyi Kärppien osalta viimeisellä kierroksella 20. maaliskuuta kotiottelulla Rauman Lukkoa vastaa.


title: Dave Meyers (koripalloilija)

text: David William ”Dave” Meyers (21. huhtikuuta 1953 San Diego, Kalifornia – 9. lokakuuta 2015 Temecula, Kalifornia) oli yhdysvaltalainen koripalloilija. Hän loi yliopistouransa Kalifornian yliopistolla Los Angelesissa ja pelasi vuosina 1975–1980 ammattilaisena NBA:ssa, jossa hänen seuransa oli Milwaukee Bucks.


title: Dave Meyers (koripalloilija)

text: Ann Meyers on Dave Meyersin sisko. Dave Meyers kääntyi vuonna 1977 Jehovan todistajaksi.


title: Dave Meyers

text: Dave tai David Meyers voi viitata seuraaviin henkilöihin:


title: Dickson Etuhu

text: Dickson Paul Etuhu (s. 8. kesäkuuta 1982 Kano) on nigerialainen jalkapalloilija, joka edustaa Allsvenskanissa pelaavaa AIK:ta. Hänen pelipaikkansa on puolustava keskikenttäpelaaja.


title: Dickson Etuhu

text: Etuhun nuorempi veli Kelvin on myös jalkapalloilija.


title: Skinheads Against Racial Prejudice

text: Skinheads Against Racial Prejudice (SHARP) ovat skinheadeja, jotka vastustavat uusnatseja ja muita poliittisia rasisteja, erityisesti sellaisia, jotka pitävät itseään skinheadeina.


title: Skinheads Against Racial Prejudice

text: SHARP-skinit ovat tietoisia skinhead-alakulttuurin monikulttuurisista juurista ja paheksuvat, kuten he asian näkevät, sitä miten rasistiset skinheadit ovat "kaapanneet" alakulttuurin nimen. SHARP-logo pohjautuu levy-yhtiö Trojan Recordsin logoon. Trojan Records julkaisi lähinnä mustaa jamaikalaista skata, rocksteadya ja reggaeta. Rasisminvastaisuuden ohella SHARP-skinheadeilla ei ole virallista poliittista ideologiaa.


title: Skinheads Against Racial Prejudice

text: Alkuperäinen skinhead-alakulttuuri syntyi Yhdistyneessä kuningaskunnassa 1960-luvun lopulla ja siinä oli voimakkaita brittiläisiä mod- ja jamaikalaisia rude boy -vaikutteita. Tähän liittyi ska- ja soul-musiikin arvostus. Osa skinheadeista, myös mustat skinheadit, osallistui pakistanilaisten ja muiden eteläaasialaisten maahanmuuttajien pahoinpitelyihin, mutta skinhead-alakulttuuria ei kuitenkaan vielä näihin aikoihin liitetty rasismiin. 1970-luvun lopulla skinhead-alakulttuuri koki uuden tulemisen Yhdistyneessä kuningaskunnassa. Tässä vaiheessa uusista skinheadeista huomattava osa oli valkoisia nationalisteja, jotka saattoivat kuulua sellaisiin organisaatioihin kuin British National Front, British Movement, Rock Against Communism ja Blood and Honour. Tämän vuoksi valtavirtamedia alkoi luokitella kaikki skinheadit uusnatseiksi. Tämä white power skinhead -liike levisi myös muihin maihin, kuten Yhdysvaltoihin.


title: Skinheads Against Racial Prejudice

text: Skinheads Against Racial Prejudice syntyi New Yorkissa 1987 Marcus Pachecon aloitteesta. Hän halusi näyttää, ettei skinhead-alakulttuuri perustu rasismiin ja ääripolitiikkaan. Eräitä SHARP:n alkuajan kannattajia olivat André Schlesinger Oi!-yhtyeensä The Pressin kanssa ja Jason O´Toole hardcore punk -yhtyeensä Life's Bloodin kanssa. Vuonna 1989 Oi!:ta soittavan The Oppressed -yhtyeen Roddy Moore tapasi Yhdysvalloissa SHARP-skinheadeja. Palattuaan Yhdistyneeseen kuningaskuntaan hän alkoi mainostaa SHARP-liikettä brittiläisille skinheadeille. SHARP levisi Saksaan, ympäri Eurooppaa ja muihinkin maanosiin. Yhdistyneessä kuningaskunnassa ja muissa eurooppalaisissa maissa SHARP-asenne oli enemmänkin yksilöiden itselleen omaksuma ajattelutapa kuin organisoitu liike. 2000-luvulla SHARP mielletäänkin yksilön vakaumukseksi eikä organisaatioksi.


title: Pönttövuoren rautatietunneli

text:
Pönttövuoren tunneli on rautatietunneli Jyväskylä–Pieksämäki-rataosuudella lähellä Lievestuoretta. Tunneleita on kaksi, niistä vanhempi valmistui 1917 ja uusi 1995.
__notoc__
Jyväskylä–Pieksämäki-rataa rakennettaessa vuonna 1914 päätettiin alun perin kiertää Pönttövuori. Ratalinjan oikaisemiseksi päädyttiin kuitenkin tunnelin rakentamiseen. Sitä ennen Suomessa oli puhkaistu vain 156-metrinen Pohjankurun tunneli rantaradalla. Tunnelin vaativuuden vuoksi otettiin ensimmäisen kerran Suomessa käyttöön runsaasti koneita. Tunnelin rakentaminen alkoi vuonna 1914. Sitä valmistui käsityönä 30 ja konetyönä lähes 60 metriä kuukaudessa. Juhannusaattona 1917 tunnelia kummastakin päästä louhineet ryhmät kohtasivat vuoren sisällä. Kiskot Pönttövuoren tunneliin saatiin vuoden 1918 alussa. Vanha tunneli on 1 223 metriä pitkä, ja se oli Suomen pisin tunneli vuoteen 1964 saakka, jolloin Jyväskylä–Haapajärvi-rataosuudelle valmistui 2 734 metrin pituinen Kangasvuoren tunneli.


title: Pönttövuoren rautatietunneli

text: Tunneliin virtaava vesi oli varsinkin talvisaikaan ongelmana. Tämä ratkaistiin peittämällä tunnelin suuaukot verhoilla ja myöhemmin kummassakin päässä olleilla pariovilla. Tunnelin päissä olivat myös vahtituvat ja opastimet.


title: Pönttövuoren rautatietunneli

text: Vanhempi tunneli ratakiskoineen on poistettu käytöstä. Se on myös tunnettu kulttuurihistoriallisena ”Savon ja Hämeen rajana”. Huomionarvoinen piirre vanhassa tunnelissa on sen suoruus: tunnelin toinen pää on koko ajan näkyvissä.


title: Pönttövuoren rautatietunneli

text: Vanha tunneli kävi liian matalaksi, kun Jyväskylä–Pieksämäki-rataosuutta sähköistettiin vuonna 1995. Tunnelia olisi pitänyt laajentaa, mutta halvemmaksi tuli rakentaa vanhan viereen lähes 200 metriä pidempi uusi tunneli. Uuden tunnelin pituus on 1 421 metriä.


title: Littoisten rautatieasema

text: Littoisten rautatieasema () on lakkautettu rautatieliikennepaikka -radalla Kaarinan Littoisten taajamassa noin 9,2 kilometriä Turusta. Asemarakennus valmistui vuonna 1898 ja se otettiin käyttöön seuraavan vuoden marraskuussa. Asema oli vilkkaassa käytössä 1960-luvulle saakka, mutta se alennettiin laiturivaihteeksi 1.11.1962. Miehitys lakkautettiin kesäkuussa 1969 ja tavaraliikenne toukokuussa 1970.


title: Littoisten rautatieasema

text: Henkilöliikenne Littoisissa loppui 27.5.1979, mutta se palasi uudelleen vuoden ajaksi elokuussa 1986 Piikkiön ja Pernon telakan välisen paikallisliikennekokeilun yhteydessä. Liikennepaikka lakkautettiin lopulta 14.8.1987. Nykyisin asemarakennus on yksityisomistuksessa.


title: Littoisten rautatieasema

text: Asemalla on graniittilohkare, johon on kiinnitetty muistolaatta muistoksi Leninin käynnistä Littoisissa vuonna 1907. Pakomatkallaan Venäjältä Turkuun Lenin oli huomannut itseään varjostettavan. Hän jäi pois junasta Littoisten asemalla ja käveli Turkuun, josta hän jatkoi matkaansa laivalla Tukholmaan. Suomi-Neuvostoliitto-Seuran Littoisten osasto teetti käynnistä muistolaatan ja se kiinnitettiin aseman seinään Leninin syntymän 100-vuotisjuhlavuonna 1970. Asemarakennuksen siirryttyä yksityisomistukseen laatta siirrettiin kiveen rautatien toiselle puolelle.


title: Elephant Man

text: Elephant Man, tunnetaan myös nimellä the Energy God (oik. O'Neil Bryan, s. 11. syyskuuta 1975 Kingston, Jamaika) on dancehall-muusikko.


title: Elephant Man

text: Elephant Manin taiteilijanimi tulee hänen suurista korvistaan. Nuoruusiässä häntä kutsuttiin myös ”Dumboksi”. Elephant Man aloitti musiikkiuransa Scare Dem Crewin jäsenenä, ja jatkoi myöhemmin soolo-artistina. Hänellä on useita ”tavaramerkkejä”: kelta-oranssit hiukset sekä matala ääni. Hänelle on myös tyypillistä omat live-esitykset, joissa hän riehuu, juoksee ympäriinsä sekä kiipeää lavan puitteisiin ja monitoreihin.Elephant Man on myös vieraillut Kat DeLunan ”Whine Up” -kappaleella vuonna 2008.


title: Alfredo Sánchez Monteseirín

text: Alfredo Sánchez Monteseirín (s. 25. syyskuuta 1957) on espanjalainen sosialistisen työväenpuolueen poliitikko. Hän oli Sevillan pormestarina vuodesta 1999 vuoteen 2011 asti.


title: Koripallon Saksan cup

text: Koripallon Saksan Cup on Saksan koripallon kansallinen vuosittainen cup-kilpailu. Turnaus on pelattu vuodesta 1967 lähtien ja vuonna 1993 käyttöön otettiin Final Four-pelitapa. Cupin menestynein seura on TSV Bayer 04 Leverkusen kymmenellä mestaruudella.


title: Thug Walkin’

text: Thug Walkin' on rap-duo Ying Yang Twinsin debyyttialbumi. Albumi julkaistiin Universal Recordsin kautta vuonna 2000. Albumilta julkaistiin single "Whistle While You Twurk", joka oli duon ensimmäinen hitti.


Alley: The Return of the Ying Yang Twins on rap-duo Ying Yang Twinsin toinen studioalbumi. Albumi julkaistiin 26. maaliskuuta 2002. Albumilta julkaistiin single "Say I Yi Yi".


title: Sanctity

text: Sanctity on vuonna 2000 Ashevillessä, Pohjois-Carolinassa perustettu thrash metalia soittava yhtye. Yhtye on julkaissut toistaiseksi yhden albumin, vuonna 2007 ilmestyneen "Road to Bloodshedin".


title: Sanctity

text: Sanctity kiersi soittamassa Pohjois-Carolinassa, Tennesseessä ja Etelä-Carolinassa, missä Trivium näki yhtyeen livenä. Triviumin laulaja-kitaristi Matt Heafy vaikuttui näkemästään ja lähetti yhtyeen materiaalia Roadrunner Recordsin Monte Connorille.


title: Sanctity

text: Myöhemmin vuonna 2005 Sanctity julkaisi ensimmäisen musiikkivideonsa ”Zeppon”, jonka ohjasi Ramon Boutviseth. Yhtye oli Roadrunnerin listoilla ja pääsi Yhdysvaltain-kiertueelle DragonForcen kanssa alkuvuodesta 2006. Megadethin Dave Mustaine noteerasi Sanctityn settilistan yhdessä heidän konsertissaan ja kutsui yhtyeen kesämetallimusiikkifestarilleen, Gigantourille. Myöhemmin samana vuonna Sanctity auttoi levy-yhtiötovereitaan Triviumia heidän ensimmäisellä Yhdysvaltain-kiertueellaan, jolla oli mukana myös Children of Bodom. Sanctityn ensimmäinen albumi "Road to Bloodshed" julkaistiin 24. huhtikuuta 2007. Sen myötä yhtye lähti Euroopan-kiertueelle mukanaan Trivium, Gojira ja Annihilator. Lisäksi he lämmittelivät Zakk Wylden Black Label Society -yhtyettä Yhdysvaltain-kiertueensa alussa. Seuraavana kesänä Sanctity lähti jälleen Yhdysvaltojen lavoille mukanaan Machine Head, Arch Enemy ja Throwdown. Lokakuussa 2007 yhtye pääsi myös Britteinsaarille Evilen ja Romeo Must Dien kanssa.


title: Korhonen (yritys)

text: Huonekalutehdas Korhonen on 1910 perustettu Kaarinan Littoisissa toimiva huonekalutehdas, joka tunnetaan erityisesti Alvar Aallon suunnittelemien Artek-kalusteiden valmistajana.


title: Korhonen (yritys)

text: Tehtaan perusti Turussa 1910 Otto Korhonen yhdessä kahden muun puusepän kanssa. Nimellä Oy Huonekalu- ja Rakennustyötehdas Ab toiminut yritys valmisti Turun Nummenmäellä aluksi kirveiden ja muiden työkalujen varsia Venäjän armeijalle ja sisusti Crichton-Vulcan-telakan tekemiä sukellusveneitä ja panssarilaivoja.


title: Korhonen (yritys)

text: 1920-luvulla tehdas aloitti yhteistyön Turkuun toimistonsa perustaneen Alvar Aallon kanssa ja on siitä pitäen valmistanut Aallon suunnittelemia huonekaluja. Niitä on tehtaan tuotannosta 75 prosenttia. Suurin yksittäinen Korhosen ja Aallon hanke oli Paimion parantola.


title: Korhonen (yritys)

text: Yrityksen tuotanto siirtyi Turusta Littoisiin vähittäin vuosina 1965–1982.


title: Korhonen (yritys)

text: Yritys on saanut Fennia-palkinnon vuonna 2007 Heikki Ruohon muotoilemista Flip-tuolista ja -pöydästä.


title: Korhonen (yritys)

text: Korhosen tytäryhtiö on Mobel, joka kehittää ja markkinoi julkisten tilojen kalusteita. Mobelin malliston pääsuunnittelija ja yrityksen taiteellinen johtaja on sisustusarkkitehti Jouko Järvisalo


title: Korhonen (yritys)

text: Sveitsiläisen Vitran omistukseen siirtynyt Artek osti Korhosen liiketoiminnan vuonna 2014.


title: Korhonen (yritys)

text: Samasta sukuhaarasta on irronnut raisiolainen huonekaluvalmistaja P. O. Korhonen, jonka toiminta päättyi 2014.


title: Me & My Brother

text: Me & My Brother on rap-duo Ying Yang Twinsin kolmas studioalbumi. Albumi julkaistiin TVT Recordsin kautta 16. syyskuuta 2003. Albumi myi myöhemmin platinaa. Albumi sisältää duon suurimman hitin "Salt Shakerin". Se sijoittui Billboard Hot 100-listan 5. sijalle.


title: Epäluuloinen persoonallisuus

text: Epäluuloinen persoonallisuus on persoonallisuushäiriö, johon sisältyy epäluuloisuuden lisäksi liiallinen herkkyys takaiskuille, kokemusten vääristyminen sekä kyvyttömyys antaa anteeksi loukkauksia.


title: Epäluuloinen persoonallisuus

text: Sairauden katsotaan alkavan useimmiten varhaisessa aikuisuudessa, ja sen on arvioitu esiintyvän useammin miehillä kuin naisilla. Arviot sairauden esiintyvyydestä väestössä vaihtelevat 0,5:n ja 2,5 prosentin välillä. Arviointia esiintyvyydestä on vaikeuttanut erotusdiagnostinen ongelma paranoidisen skitsofrenian kanssa.


title: Epäluuloinen persoonallisuus

text:
Epäluuloista persoonallisuutta sairastava usein epäilee kumppaninsa uskollisuutta. Epäluuloista persoonallisuutta sairastavat ovat usein vihamielisiä, väkivaltaisia ja osallisina oikeusjutuissa.
Epäluuloista persoonallisuutta sairastavilla on taistelunhaluinen ja itsepintainen tietoisuus omista oikeuksista.


title: Epäluuloinen persoonallisuus

text: Epäluuloisen persoonallisuuden hoidossa katsotaan olevan keskeisintä luottamukselliseen hoitosuhteeseen perustuva, tukea antava psykoterapia (= supportiivinen psykoterapia). Tämän lisäksi ajoittainen (harvoin pitkäaikainen) antipsykoottinen lääkehoito voi hyödyttää kyseisestä häiriöstä kärsivää. Epäluuloisesta persoonallisuushäiriöstä kärsivän auttaminen voi olla vaikeaa, ja he voivat olla epäluuloisia sekä psykiatreja ja psykoterapeutteja kohtaan, jolloin vapaaehtoisuuteen perustuva hoito epäonnistuu. Epäluuloisesta persoonaallisuushäiriöstä kärsivät hakeutuvat harvoin hoitoon.


title: My Brother & Me

text: My Brother & Me on rap-duo Ying Yang Twinsin remix-albumi vuodelta 2004. Albumin julkaisi TVT Records. Albumi sijoittui Yhdysvaltain listan 11. sijalle ja Britanniassa 68. sijalle. Albumi sisältää remix versioita Ying Yang Twinsin omista ja vierailluista kappaleista.


title: U.S.A. (United State of Atlanta)

text: U.nited S.tate of A.tlanta on rap-duo Ying Yang Twinsin neljäs studioalbumi. Abumi julkaistiin kesäkuussa 2005 TVT Recordsin kautta.


title: U.S.A. (United State of Atlanta)

text: Albumi sijoittui ilmestymisviikollaan kakkossijalle Billboard 200-listalla. Myöhemmin albumi myi platinaa.


title: U.S.A. (United State of Atlanta)

text: Albumista julkaistiin Chopped and screwed -versio vuonna 2005. Skrätsäykset teki DJ Michael "5000" Watts.


title: Jouko Järvisalo

text: Jouko Järvisalo (s. 18. maaliskuuta 1950 Varkaus) on suomalainen sisustusarkkitehti ja muotoilija.


title: Jouko Järvisalo

text: Järvisalo on valmistunut sisustusarkkitehdiksi Taideteollisesta korkeakoulusta 1977. Oman toimiston hän perusti 1986, ja vuodesta 2000 hän on toiminut Mobelin taiteellisena johtajana.


title: Jouko Järvisalo

text: Järvisalo on toiminut opettajana Taideteollisessa korkeakoulussa, ensin assistenttina 1977–1978 ja kalustesuunnittelun opettajana vuodesta 1985 ja professorina Aalto-yliopiston taiteiden ja suunnittelun korkeakoulussa 2011-2016.


title: Jouko Järvisalo

text: Monien muiden palkintojen ohella hän on saanut Pro Finnish Design -palkinnon Mobelin suunnittelijana vuonna 1999.


title: Jouko Järvisalo

text: Järvisalon suunnittelutöitä on kokoelmissa Designmuseossa Helsingissä, Athenaeumissa Chicagossa, Stedelijk Museumissa Amsterdamissa, The Icelandic Museum of Design and Applied Art -museossa Reykjavikissa.


title: Tarpeian kallio

text: Tarpeian kallio, myös Tarpejin kallio, ( ) on Rooman Capitolium-kukkulan eteläpuolella oleva jyrkkä rinne. Rooman tasavaltalaisajalla jyrkännettä käytettiin teloituspaikkana. Murhaajat ja petturit surmattiin heittämällä heidät kallion laelta alas.


title: Tarpeian kallio

text: Kallio on saanut nimensä vestaali Tarpeian mukaan, joka petti roomalaiset avaamalla kaupungin portit sabiineille. Hän oli sopinut sabiinien kanssa että jos hän avaa portit he antaisivat hänelle sen mitä he käyttivät vasemmassa kädessään eli kultaiset rannerenkaat. Sabiinit kuitenkin surmasivat Tarpeian kilvillään ja heittivät hänen ruumiinsa alas kalliolta. Tarinasta on kuitenkin monta eri versiota.


title: Pro Finnish Design

text: Pro Finnish Design on vuosina 1990–2001 yritykselle myönnetty suomalainen muotoilupalkinto. Palkinto myönnettiin joka toinen vuosi.


title: Pro Finnish Design

text: Palkinnon perustivat Design Forum Finland ja Fennia-ryhmä. Palkinnon tilalla on nykyisin Fennia Prize.


title: Fennia-palkinto

text: Fennia Prize on yrityksille suunnattu muotoilukilpailu, jonka tavoitteena on tukea korkeatasoisten tuotteiden ja palveluiden tuottamista ja edistää teollisuuden kilpailukykyä ja kansainvälistymistä. Palkintoa on myönnetty Fennia Prize -nimellä vuodesta 2003 lähtien.


title: Fennia-palkinto

text: Kilpailu tarjoaa yrityksille mahdollisuuden erottautua kilpailijoista innovatiivisella ja vastuullisella muotoilulla, jolla on taloudellista merkitystä.


title: Fennia-palkinto

text: Fennia Prize -palkinnot (Grand Prix -palkinto ja kunniamaininnat) luovutetaan yrityksille tunnustuksena muotoilun kokonaisvaltaisesta ja innovatiivisesta käyttämisestä tuotteiden, palveluiden ja liiketoimintakonseptien suunnittelemisessa ja toteuttamisessa, tuotekehityksessä, valmistuksessa ja yrityskuvassa.


title: Fennia-palkinto

text: Kilpailun järjestävät joka toinen tai kolmas vuosi suomalaisen muotoilun promootio-organisaatio Design Forum Finland, Fennia-konserni (Fennia lahjoittaa palkintosummat ) , Elo ja Patentti- ja rekisterihallitus, joka jakaa IPR-kunniamaininnan ansiokkaasta immateriaalioikeuksien hyödyntämisestä.


title: Fennia-palkinto

text: Fennia Prize -palkintoa edelsi Pro Finnish Design -palkinto (vuosina 1990–2001).


title: Sara Anzanello

text: Sara Anzanello (30. heinäkuuta 1980 Ponte di Piave, Italia – 25. lokakuuta 2018 Torino, Italia) oli italialainen lentopalloilija, joka pelasi ensi kertaa Italian maajoukkueessa vuonna 1998 ollessaan 17-vuotias. Vuonna 2002 hän kuului maailmanmestaruuskilpailuissa kultaa voittaneeseen joukkueeseen. Vuonna 2007 Anzanello pelasi lentopallon maailmancupin kultaa voittaneessa joukkueessa. Anzanello on kuulunut mitaleja saaneisiin joukkueisiin myös FIVB:n World Grand Prixissä. Vuoden 2006 World Grand Prixissä hän oli vuoden "paras torjuja".


title: Sara Anzanello

text: Anzanello edusti azerbaidžanilaista joukkuetta, kun hänellä todettiin vakava hepatiitti. Hänelle tehtiin sen takia vuonna 2013 maksansiirto. Anzanello kuntoutti itsensä sen jälkeen pelikuntoon ja pelasi kaudella 2015–2016 italialaisessa Serie B1 -joukkueessa. Hänellä todettiin kesällä 2018 leukemia, ja hän kuoli siihen lokakuussa.


title: Samantha Jones (Sinkkuelämää)

text: Samantha Jones on fiktiivinen henkilö Candace Bushnellin romaanissa Sinkkuelämää, romaaniin perustuvassa yhdysvaltalaisessa televisiosarjassa Sinkkuelämää sekä elokuvassa Sex and the City – Sinkkuelämää. Häntä esittää sarjassa ja elokuvassa näyttelijä Kim Cattrall.


title: Samantha Jones (Sinkkuelämää)

text: Samantha asuu New Yorkissa, ja omistaa PR-toimiston. Samanthalla on asiakkaina useita julkkiksia. Samantha on kunnianhimoinen ja urasuuntautunut, mutta käyttää myös paljon aikaa hauskanpitoon, kuten ystävien tapaamiseen, miessuhteisiin ja shoppailuun.


title: Samantha Jones (Sinkkuelämää)

text: Samantha on luonteeltaan suorapuheinen, kunnianhimoinen ja itsevarma eikä näytä helpolla tunteitaan ja heikkouksiaan. Samantha on sarjan naisista vähiten romanttinen eikä varsinkaan sarjan alkuvaiheessa etsi muiden tavoin aviomiestä tai vakavaa ihmissuhdetta. Hän välittää kuitenkin syvästi läheisistä ystävistään ja auttaa ja puolustaa näitä tarpeen tullen.


title: Samantha Jones (Sinkkuelämää)

text: Samanthan parhaita ystäviä ovat Carrie Bradshaw, Miranda Hobbes ja Charlotte York. Samantha viettää paljon aikaa ystäviensä kanssa, ja tapaa heitä jatkuvasti mm. porukan kantakahvilassa. Samantha puhuu ystäviensä kanssa mm. ihmissuhteista.


title: Samantha Jones (Sinkkuelämää)

text: Samantha suhtautuu kuitenkin ystäväjoukosta ihmissuhteisiin vähiten vakavasti. Varsinkin sarjan alkupuolella Samantha harrastaa paljon yhden illan juttuja eri miesten kanssa. Samanthan elämäntyyli aiheuttaa välillä kiistoja hänen ja huomattavasti konservatiivisemman Charlotten välille. Pahin kiista tulee, kun Charlotte saa selville, että Samanthalla on ollut suhde hänen veljensä kanssa. Neljännellä tuotantokaudella Samantha päättää kokeilla seurustelua naisen kanssa tutustuttuaan taiteilija Mariaan. Suhde loppuu kuitenkin pian, koska Samantha kaipaa miehiä eikä halua yhtä vakavaa ihmissuhdetta kuin Maria.


title: Samantha Jones (Sinkkuelämää)

text: Samantha tutustuu työasioiden lomassa hotellinomistaja Richard Wrightiin ja tekee tähän vaikutuksen suorapuheisuudellaan ja kunnianhimollaan. Richard palkkaa Samanthan hoitamaan firmansa PR-asioita. Pian tämän jälkeen Richard ja Samantha aloittavat suhteen. Samantha yrittää ensin pitää suhteen pelkkänä seksisuhteena, mutta huomaa pian rakastuneensa Richardiin, ja suhteesta tulee vakavampi. Samantha jättää kuitenkin Richardin saatuaan tämän kiinni uskottomuudesta. Richard yrittää lepytellä Samanthaa ja onnistuu lopulta. Pariskunta palaa yhteen, mutta Samantha jättää pian Richardin uudestaan, koska ei voi luottaa tähän.


title: Samantha Jones (Sinkkuelämää)

text: Kuudennella tuotantokaudella Samantha tutustuu ravintolassa tarjoilija Jerry Jerrodiin, ja aloittaa suhteen tämän kanssa. Samantha ei halua aluksi vakavaa suhdetta, mutta muuttaa sittemmin mielensä tutustuttuaan Jerryyn paremmin. Samantha saa selville, että Jerry on toiselta ammatiltaan näyttelijä. Samantha vaikuttuu nähtyään Jerryn suorituksen näytelmässä, ja päättää käyttää ammatillisia suhteitaan Jerryn uran edistämiseen. Samanthan neuvosta Jerry ottaa käyttöön taiteilijanimen Smith Jerrod, ja alkaa menestyä näyttelijänä ja mallina.


title: Samantha Jones (Sinkkuelämää)

text: Samantha saa huonoja uutisia käytyään lääkärillä. Hänellä dianosoidaan rintasyöpä. Samantha joutuu rankkoihin syöpähoitoihin. Hän menettää hiuksensa ja hänen kuntonsa huononee. Jerry, Carrie, Miranda ja Charlotte ovat kuitenkin hänen tukenaan. Lopulta Samantha paranee syövästä.


title: Samantha Jones (Sinkkuelämää)

text: Sinkkuelämää-elokuvassa Samantha on muuttanut Jerryn kanssa Jerryn uran takia Los Angelesiin. Sekä Samanthan työelämä että yksityiselämä pyörii nyt paljon Jerryn ympärillä. Vaikka suhde voikin edelleen hyvin, Samantha alkaa kaivata New Yorkia, ystäviään ja elämää sinkkuna. Lopulta hän päättää jättää Jerryn ja muuttaa takaisin New Yorkiin.


title: Kaupungin kaunein lyyli

text: Kaupungin kaunein lyyli on Jukka Parkkisen kirjoittama romaani. Parkkinen voitti teoksellaan Topelius-palkinnon.Sami, Jali ja Pelkonen yrittävät tehdä vaikutuksen Kaupungin kauneimpaan lyyliin eli Hanneleen.


title: Jerónimo Saavedra

text: Jerónimo Saavedra (s. 3. heinäkuuta 1936) on espanjalainen poliitikko. Hän on toiminut Kanariansaarten itsehallintoalueen pääministerinä vuosina 1983–1987 ja 1991–1993. Vuosina 2007–2011 hän oli Las Palmas de Gran Canarian pormestari.


title: Helvetinkolu

text: Helvetinkolu on kalliomuodostuma Helvetinjärven kansallispuistossa Ruovedellä. Helvetinkolu on 40 metriä pitkä, 38 metriä syvä ja vain pari metriä leveä sola, joka laskee jyrkästi Ison Helvetinjärven rantaan.


title: Helvetinkolu

text: Helvetinkolu on myös Helvetinjärven kansallispuiston tunnus.


title: Helvetinkolu

text: Helvetinkolu muodostui noin 150–200 miljoonaa vuotta sitten, kun maankuori liikahteli. Samaan aikaan syntyi myös noin 20 kilometriä pitkä Isosta Helvetinjärvestä Luomajärven kautta Koverojärveen päättyvä rotkojärvien jono. Helvetinkolu tuli tunnetuksi nähtävyydeksi jo 1800-luvulla. Siellä on vierailleet monet kuuluisat taiteilijat ja kirjailijat, kuten Akseli Gallen-Kallela ja J. L. Runeberg. Helvetinkolun alue suojeltiin 1950-luvulla. Sitä on käytetty myös susiansana.


title: Romanian ja Moldovan yhdistämisliike

text: Liike Romanian ja Moldovan yhdistämiseksi sai alkunsa molemmissa maissa vuonna 1989 tapahtuneen vallankumouksen ja Neuvostoliiton Glasnost-politiikan seurauksena. Liikkeen kannattajia kutsutaan Romaniassa "unionisteiksi" ja Moldovassa moldovenisteiksi. Yhdistämisliikkeen tavoitteet poikkeavat romanialaisen Partidul România Mare -puoleen ajamasta politiikasta romanialaisten asuttamien alueiden liittämiseksi Romaniaan siinä, että ensin mainittu vaatii Romanian ja Moldovan nykyisten rajojen ulkopuolelle jäävien romanialaisten asuttamien alueiden palauttamista osaksi Romaniaa. Unionistit sen sijaan pyrkivät rauhanomaisesti yhdistämään Romanian ja Moldovan alueet.


title: Suomen koripallon historia

text: Suomen koripallon historia käsittelee koripallon historiaa Suomessa.


title: Suomen koripallon historia

text: Koripalloa on pelattu Suomessa 1900-luvun alusta alkaen. Laji oli pitkään keskittynyt Helsinkiin ja muualle pääkaupunkiseudulle, kunnes se levisi 1940–luvun jälkeen rajusti muualle Suomeen. Koripallon menestysvuodet elettiin Suomessa 1960–luvulla, jolloin Suomen koripallomaajoukkue pääsi karsintojen kautta kesäolympialaisiin historian ainoana suomalaisena palloilujoukkueena.


title: Suomen koripallon historia

text: Suomessa on historian aikana pidetty kerran koripallon EM-kisat. Tämä tapahtui vuonna 1967, jolloin Suomi sijoittui kuudenneksi. Viimeisen kerran Suomi on esiintynyt miesten EM-kisoissa vuonna 2011. Kuuluisia suomalaisia koripalloilijoita ovat muun muassa Hanno Möttölä, Kari Liimo ja Kalevi Sarkalahti, jotka on kaikki varattu NBA:han. Muut samaan sarjaan varatut suomalaiset ovat Timo Saarelainen ja Petteri Koponen.


title: Suomen koripallon historia

text: Ensimmäiset kosketukset lajiin tapahtuivat jo 1900-luvun ensimmäisellä vuosikymmenellä, jolloin muun muassa raittiusyhdistys Koiton jäsenet pelasivat koripalloa muistuttavaa peliä Helsingin Hakasalmen puistossa. Pelissä pallo heitettiin umpikoriin, josta se otettiin pois kepillä tai riu'ulla. Pääkaupungista laji alkoi levitä muuallekin Suomeen ja vuosina 1917 ja 1918 Kotkassa pelattiin samantapaista peliä. Suomen Työväen Urheiluliiton jäsenet tekivät vuonna 1922 matkan Neuvostoliittoon, jossa lajia pelattiin jo enemmän. Matkalaisten joukossa heräsi halu tuoda laji myös Suomeen ja tarkoituksena oli ottaa koripallo lajiohjelmien joukkoon. Suomessa ollut hallipula sekä innostuksen puute kuitenkin latistivat haaveet tästä.


title: Suomen koripallon historia

text: Vuonna 1927 Kööpenhaminassa järjestettiin NMKY-järjestön kansainväliset suurkisat, joihin myös Suomesta lähetettiin joukkue. Lajeina kisoissa olivat yleisurheilu, uinti, tennis, lentopallo sekä NMKY:n omissa piireissä syntynsä saanut koripallo. Kisoissa lajiin rakastui helsinkiläinen Vilho Nuoreva, joka halusi tuoda lajin Suomeen. Tämän johdosta Helsingin NMKY:n osastot alkoivat pelata vuodesta 1927 lähes aitoa amerikkalaista ”basketballia”. Pelin säännöt eivät kuitenkaan vastanneet lajin virallisia sääntöjä, koska Nuoreva ei ollut pystynyt tuomaan Kööpenhaminasta yhtään virallista sääntökirjaa.


title: Suomen koripallon historia

text: 1930-luvulla peli alkoi levitä ympäri Suomea ja siitä tuli lukuisten naisvoimisteluseurojen harjoitusohjelma. Berliinin olympialaisissa 1936 koripallo oli ensimmäistä kertaa virallisena lajina mukana. Kisoilla oli myös suuri vaikutus Suomen koripalloon, sillä kisoja seurattiin Suomessa innokkaasti. Kisoja oli myös seuraamassa savonlinnalainen voimisteluopettaja Veikko Ervola. Hän seurasi koripalloa kisoissa tiiviisti, koska huomasi lajin mahdollisuudet koululiikunnassa. Lisäksi hän pani merkille kisoissa käytetyt viralliset koritelineet. Hänen johdollaan Savonlinnan Lyseon voimistelusaliin pystytettiin Suomen ensimmäiset viralliset koritelineet vuonna 1937. Viralliset säännöt Suomeen saatiin vuonna 1938, jolloin maassa pystyttiin aloittamaan aidon ”basketballin” pelaaminen. Sääntökirjan Suomeen toi Saksasta karhulalainen voimistelunopettaja Nils Fabricius.


title: Suomen koripallon historia

text: Vuoden 1939 helmikuussa Suomen Koripalloliitto perustettiin Helsingin Osuuskaupan kerhohuoneistossa. Vielä tällöin koripalloväki ei halunnut liittyä Suomen Valtakunnan Urheiluliittoon, vaan se halusi ensin voimistaa toimintaansa, minkä jälkeen liittymistä pohdittaisiin uudestaan. Pari kuukautta ennen Koripalloliiton perustamista oli Suomen Pesäpalloliitto päättänyt ottaa koripallon omaan ohjelmistoonsa. Pesäpalloliiton omassa ”Kiri”-lehdessä sanottiinkin, että liiton jäsenet olivat innostuneet koripallosta jo vuosina 1936–1938 ja halusivat lajin ohjelmistoonsa. Maassa syntyi siis tilanne, jossa koripalloa pelattiin kahden liiton alaisuudessa. Tämä hiersi Pesäpalloliiton ja Koripalloliiton välejä, ja Koripalloliitto oli jopa vihjaillut tilanteen olevan laiton. Pesäpalloliitto yritti vakiinnuttaa koripallotoimintaansa, mutta vielä kevääseen 1939 mennessä se ei ollut saanut edes sarjoja alkuun – Koripalloliitto oli käynnistänyt sarjat ensi töikseen. Episodi sai paljon julkisuutta myös mediassa. Muun muassa Suomen Urheilulehti sanoi osapuolien tekevän itsensä naurunalaisiksi ja vähätteli koripalloa urheilulajina. Koripalloliitto ehdotti, että asiaan haettaisiin ratkaisua puolueettomalta taholta. Toukokuussa 1939 koottiinkin raati, jonka puheenjohtajana toimi Valtion urheilulautakunnan puheenjohtaja Arvo Vartia. Raati päätti lopulta tapauksen Koripalloliiton hyväksi, mutta Pesäpalloliitto ei hyväksynyt päätöstä. Vuoden 1939 EM-kilpailut lähestyivät, ja ennen kisoja sopu olisi ollut hyvä saada aikaan, jotta olisi tiedetty kisajoukkueen kokoonpano ja matkojen maksujen hoidosta. Lähiviikkoina Suomessa vieraili myös FIBA:n pääsihteeri Renato William Jones, joka ei ottanutkaan kantaa asiaan.


title: Suomen koripallon historia

text: Riitaa ei saatu sovittua ennen EM-kisojen alkua, ja Pesäpalloliitto lähetti oman joukkueensa kisoihin. Kisat sujuivat Suomen maajoukkueelta masentavasti, sillä se hävisi kaikki kahdeksan otteluaan selvästi. Suurin tappio oli Liettualle kärsitty 112–9 tappio. Ottelussa Viroa vastaan Suomi teki ainoastaan yhden pisteen. Kisojen jälkeen Pesäpalloliitto vetäytyi koripallosta ja Koripalloliitto sai vetovastuun toiminnasta. Samana vuonna Suomi hyväksyttiin jäseneksi Kansainväliseen koripalloliittoon.


title: Suomen koripallon historia

text: Suomessa koripallon asema oli alhainen ja medialla oli runsaasti ennakkoluuloja lajia kohtaan. Esimerkiksi Suomen Urheilulehti sanoi lajin oleva tyttökoululaisille sopiva ja tyrmäsi lajin kokonaan. Kaikesta vastustuksesta huolimatta Koripalloliitto kokosi keväällä 1939 kahdentoista joukkueen SM-sarjan. Ensimmäisen kauden loppuotteluun selvisivät Ylioppilaskoripalloilijat ja Eiran Kisa-Veikot mutta ottelu jäi pelaamatta, kun Kisa-Veikot joutui luovuttamaan. Monet Kisa-Veikkojen pelaajista pelasivat myös jalkapalloa Palloliiton Helsingin sarjoissa, jotka olivat jo ehtineet alkaa.


title: Suomen koripallon historia

text: Talvisota vaikutti myös koripalloon. Lajia pystyttiin jatkamaan vasta syksyllä 1940, mutta silloinkin rahaa oli vaikea saada lajin pariin. Tämä pyrittiin ratkaisemaan perustamalla Veikkaus, mihin Koripalloliittokin oli osallisena. Samalla Koripallon SM-sarjasta tuli yksi Veikkauksen pelikohteista. Vuonna 1941 SM-sarjassa tehtiin Erkki Vasaran mielestä melko huvittava sääntöuudistus, jonka mukaan yli 190 cm pitkä pelaaja ei saanut olla mukana normaalissa koripallo-ottelussa.


title: Suomen koripallon historia

text: Jatkosodan aikana koripallo levisi edelleen muualle Suomeen. Turun Riento ja Tampereen Pyrintö ottivat lajin ohjelmistoonsa. Turussa oli vuonna 1942 myös oma paikallissarja, jossa pelasi kymmenen joukkuetta. Vuoden päästä siitä kaupungissa pelattiin myös oma sotasarja, jossa oli mukana 11 joukkuetta. Lisäksi kaupungin oppikoululaiset pelasivat omaa sarjaa, jossa oli kahdeksan joukkuetta. Turkua voitiinkin pitää aikansa koripallokaupunkina. Vuonna 1941 pelattiin myös ensimmäinen virallinen naisten ottelu. Sotavuosina oman mausteensa Suomen koripalloon toivat virolaiset pelaajat, jotka olivat tulleet Suomeen. Sodan loppupuolella pelaaminen muuttui vaaralliseksi pommitusten takia ja pelit saattoivat venyä jopa kuuden tunnin mittaisiksi. Rintamalla pelattiin myös paljon koripalloa itserakennetuilla pelikentillä.


title: Suomen koripallon historia

text: Sotien jälkeen Suomen koripallopiirit kärsivät taloudellisista vaikeuksista. Esimerkiksi Koripalloliiton liittohallituksen jäsenet joutuivat takaamaan henkilökohtaisesti liiton lainoja. Myös välineistä ja pelipaikoista oli huutava pula. Vuonna 1945 hallitilanne oli pahimmillaan Helsingissä ja pelejä jouduttiin siirtämään jopa Karhulaan saakka. Välinepula alkoi hellittää pari vuotta myöhemmin, kun Työväen Urheiluliitto ja Koripalloliitto päättivät hankkia 200 palloa seuroille. Vaikka pallojen saanti helpotti välinepulaa, oli vielä 1950-luvullakin monella seuralla käytössä ainoastaan yksi pallo. Vuonna 1946 Koripalloliitto liittyi Suomen Valtakunnan Urheiluliittoon. Samana vuonna Turun NMKY pelasi yhdysvaltalaista kauppalaivan miehistöä vastaan koripallopelin Turussa. Pelistä historiallisen tekee se, että ensimmäistä kertaa Suomessa nähtiin mustaihoisia amerikkalaisia pelaamassa. Kaiken lisäksi Turun NMKY voitti pelin. Vuoden synkimpänä hetkenä Koritalkoot-kirjan kirjoittanut Erkki Vasara pitää Geneven EM-kisoja. Suomi oli jo lähettämässä kisoihin oman joukkueensa mutta joutui lopulta vetäytymään pois kisoista, koska liitolla ei ollut varaa lähettää joukkuetta kisoihin.


title: Suomen koripallon historia

text: Vuonna 1948 Suomeen saapuivat yhdysvaltalaiset mormonit, jotka ilmoittivat halukkuutensa harrastaa peliä maassa. Vuoden 1949 huhtikuussa mormonit aloittivatkin kiertueen Suomessa ja pelasivat seitsemän ottelua suomalaisjoukkueita vastaan. Voiton mormonijoukkueesta saavuttivat ainoastaan Tampereen Pyrintö ja Jyväskylän Palloilijat. Mormoniseurueesta ainoastaan Robert Petersen jäi Suomeen. Myöhemmin Petersen toimi Suomen maajoukkueen valmentajana.


title: Suomen koripallon historia

text: Vuonna 1950 pidettiin ensimmäiset koripallon maailmanmestaruuskilpailut, joihin myös Suomi karsi. Nizzassa järjestetyissä karsinnoissa Suomi sijoittui lopulta kuudenneksi eikä päässyt mukaan kisoihin. Vaikka Suomi olisi päässyt jatkoon kahdeksan joukkueen aluekarsinnasta, olisi kisamatka kaiketi jäänyt toteutumatta, sillä joukkueen lähettämistä Argentiinaan pidettiin lähes mahdottomana talousvaikeuksien takia. Suomalaisten peli kehittyi karsintaturnauksen loppua kohden ja oli aivan eri luokkaa kuin vuoden 1939 kisoissa. Paikallislehti Le Patriot de Nice et du Sud-Est kehui suomalaisten atleettisuutta ja povasi joukkueelle loistavaa tulevaisuutta. Suomi onnistui turnauksessa voittamaan Itävallan ja Hollannin.


title: Suomen koripallon historia

text: Lajin leviäminen Suomessa pysähtyi hieman ja se säilyi vauraimpien alueiden harrastuksena. Vuonna 1951 Suomi lähti Pariisin EM-kisoihin. Kisat pelattiin Vélodrome d'hiverissa, joka oli pyöräilyyn tarkoitettu sisävelodromi. Pelaaminen sisähallissa oli noihin aikoihin vielä harvinaisuus Länsi-Euroopassakin. Suomi sijoittui lohkonsa kolmanneksi ja oli lopulta turnauksen yhdeksäs. Pentti Salmi tuomitsi otteluita ensimmäisenä suomalaisena arvokisaerotuomarina. Vuonna 1952 Suomen naisten koripallomaajoukkue pelasi ensimmäisen kerran EM-kilpailuissa ja sijoittui turnauksessa yhdeksänneksitoista. Ainoa voitto tuli turnauksen viimeiseksi sijoittunutta Itä-Saksaa vastaan luvuin 45–27. Suomen tehokkain ottelussa oli 12 pistettä heittänyt Anja Lamminpää. Samana vuonna Suomen Koripalloliitto vaihtoi nimekseen Suomen Koripallo- ja Lentopalloliitto, jotta toiminnassa mukana ollut lentopallo tulisi paremmin näkyviin. Nimi pidettiin yhdeksän vuoden ajan kunnes lentopallo sai oman liittonsa.


title: Suomen koripallon historia

text: Helsingin olympialaisilla on tärkeä rooli Suomen koripallossa. Suomi pääsi kisaisäntänä osallistumaan ensimmäistä kertaa olympialaisiin. Valmistelut kisoihin aloitettiin jo hyvissä ajoin, mutta viivästyksiä silti tuli. Esimerkiksi Suomen Olympiakomitea unohti, että koripallo alkaa muita lajeja aikaisemmin. Tämän takia Olympiakomitean vastuulla ollut lipunmyynti ei sujunut aivan ongelmitta. Lisäksi Tennispalatsin lattia maalattiin vasta ensimmäistä peliä edeltävänä iltana.


title: Suomen koripallon historia

text: Suomi pelasi kaikki alkusarjan ottelunsa Tennispalatsissa. Joukkue hävisi kaikki kolme otteluaan: Neuvostoliitolle, Bulgarialle ja Meksikolle. Bulgariaa pidettiin yhtenä sen ajan parhaimmista eurooppalaisjoukkueista mutta sille Suomi hävisi niukasti lukemin 65–64. Neuvostoliitolle Suomi hävisi ainoastaan luvuin 35–47 . Myöhemmin samassa turnauksessa Neuvostoliitto voitti olympiahopeaa hävittyään finaalissa Yhdysvaltain maajoukkueelle.Olympiakisojen jälkeen Suomi osallistui 1950-luvulla vielä neljiin EM-kisoihin. Paras sijoitus oli vuoden 1955 kisojen kymmenes sija.


title: Suomen koripallon historia

text: Ensimmäisenä suomalaisjoukkueena kansainvälisiä pelejä pelasi Pantterit, joka kaudella 1957–1958 osallistui juuri perustettuun Euroopan Cupiin. Joukkue sai vastaansa puolalaisen Legia Varsovan, jonka se ensimmäisessä osaottelussa voitti. Toisessa ottelussa Pantterit kuitenkin hävisi neljällä pisteellä ja Legia Varsova pääsi jatkoon yhteiskorin turvin. Nykyisin sarjasta käytetään nimitystä Euroliiga.


title: Suomen koripallon historia

text: Kotimaan sarjassa mestarien joukkoon nousi ensimmäistä kertaa Helsingin ulkopuolinen seura kun Kotkan TP voitti ensimmäisen Suomen mestaruutensa vuonna 1958. Kauden paras helsinkiläisseura oli vasta kolmanneksi sijoittunut Helsingin Jyry.


title: Suomen koripallon historia

text: "Enemmän kuin peli – Menestystä elämässä ja koripallossa" -kirjankin kirjoittanut Mikko Simon on hehkuttanut 1960-lukua Suomen koripallon menestysvuosiksi. Syitä hyvään koripallomenestykseen arvellaan olleen monia. Robert Petersen toi Suomeen lajituntemusta Yhdysvalloista ja Kalevi Tuominen teki vuonna 1960 neljän kuukauden opintomatkan Yhdysvaltoihin katsomaan paikallista yliopistokoripalloa. Vuonna 1961 maajoukkueessa tehtiin mittavia uudistuksia ja nuoria pelaajia ajettiin joukkueeseen sisään. Joukkueen itseluottamus oli kohdallaan Puolan EM-kilpailujen alla vuonna 1963 mutta menestystä ei vielä tullut vaan Itäblokin maat voittivat suomalaiset selvästi.


title: Suomen koripallon historia

text: EM-kisojen pettymyksestä huolimatta maajoukkueen päävalmentajana tuolloin toiminut Kalevi Tuominen ei antanut periksi vaan neuvotteli Suomen Koripalloliiton ja Olympiakomitean kanssa, että joukkue lähetettäisiin Tokion olympialaisten karsintoihin Geneveen. Koripalloliitto muisti vielä viime EM-kisojen katastrofin, jonka takia se ei halunnut lähettää joukkuetta matkaan. Kovien neuvottelujen jälkeen Tuomisen onnistui saada Olympiakomitea maksamaan matkasta aiheutuvat kulut sillä ehdolla, että Suomi selviytyisi kisoihin. Riskin otosta tiesi ainoastaan Tuominen, sekä liittohallitus jollakin tapaa. Olympiakomitean mielestä sopimuksella ei ollut niin paljon väliä, koska Suomen mahdollisuuksiin ei uskottu.


title: Suomen koripallon historia

text: Suomi aloitti karsinnat selvällä voitolla Unkarista luvuin 80–58. Seuraavaksi Suomi voitti Israelin, Sveitsin, Itä-Saksan ja Itävallan. Ennen Itävalta-peliä Suomi oli jo varmistanut lohkovoiton, mutta nyt Suomi voitti A-lohkon ilman tappioita. Ratkaisupeleissä vastaan tuli Bulgaria, jota Suomi ei ollut aiemmin voittanut kertaakaan. Peli oli tasaista viime minuuteille saakka kunnes päävalmentaja Kalevi Tuominen otti aikalisän ja komensi pelaajat paikkaprässiin, jonka hän oli oppinut Yhdysvalloissa ollessaan. Viimeiset minuutit Suomi vei luvuin 14–2 ja varmisti kisalipun olympialaisiin. Suomen koripallomaajoukkue onkin edelleen ainoa suomalainen palloilujoukkue, joka on selviytynyt karsintojen kautta olympialaisiin. Olympiakomitea joutui pitkin hampain lähettämään joukkueen pitkälle matkalle Tokioon, mutta kinaa syntyi siitä, kuinka monta pelaajaa lähetetään mukaan kisoihin. Suomen päävalmentajan Kalevi Tuomisen järkkymätön mielipide oli, että kisoihin lähetetään kaksitoista pelaajaa, kun taas Olympiakomitea halusi kustantaa ainoastaan kymmenen pelaajan matkan. Lopulta Olympiakomitea joutui taipumaan Tuomisen kahteentoista pelaajaan.


title: Suomen koripallon historia

text: Itse olympialaisissa Suomi aloitti urakkansa kahdeksan pisteen voitolla Etelä-Koreasta. Toisessa ottelussa vastaan asettui kisojen ehdoton ennakkosuosikki Yhdysvallat. Suomi aloitti ottelun yllättävän hyvin ja oli alkuminuutit johdossa. Lopussa yhdysvaltalaisten fysiikka kuitenkin tuli esille ja Suomi hävisi ottelun luvuin 51–77. Suomen parhaan pistemiehen (19) Kari Liimon mukaan tulos oli loppujen lopuksi ihan hyvä. Viimeisen alkusarjapelinsä Suomi hävisi Uruguaylle, mihin kaatuivat mahdollisuudet mitaleille. Jatkopeleissä Suomi sai samaan lohkoon Brasilian, Australian, Perun ja Jugoslavian. Suomi voitti Australian ja Perun, jolloin se pääsi pelaamaan sijoista 9–12. Vastaan tuli isäntämaa Japani, jolle Suomi hävisi. Sijoista 11–12 käyty kamppailu päättyi Suomen 73–72 voittoon Meksikosta. Suomen pelaajat uskoivat, että mahdollisuudet olisivat olleet parempiinkin sijoituksiin. Muun muassa Suomen joukkueen pelaaja Risto Kala on myöhemmin sanonut Suomen sijoituksesta:


title: Suomen koripallon historia

text: Helsingin Kisa-Toverit kuului 1960-luvun puolivälissä tuloksellisesti Euroopan parhaimpien seurojen joukkoon. Kotimaassa seura voitti viisi Suomen mestaruutta vuosina 1961–1965 valmentajansa Pentti Salmen johdolla. Suomen mestaruuksien ansiosta joukkue sai ainoana suomalaisjoukkueena mahdollisuuden edustaa maataan Euroopan Cupissa. Kaudella 1963–1964 ”Kisis” eteni Euroopan Cupissa aina puolivälieriin saakka, jossa se sai vastaansa Italian suurseuran Simmenthal Milanon. Ensimmäisen Helsingissä pelatun osaottelun HKT voitti luvuin 97–88, mutta Italiassa kärsityn tappion takia kausi oli HKT:n osalta ohi. Saavutus on paras suomalaisen koripallojoukkueen saavutus Euroopan kentillä. Kaudella 1964–1965 HKT oli taas mukana ja pääsi karsintakierrokselta jatkoon. Ensimmäisellä varsinaisella kierroksella tuli vastaan Euroopan parhaiten menestynyt seura Real Madrid Baloncesto. Ensimmäinen peli pelattiin Helsingissä ja se päättyi HKT:n tiukkaan tappioon. Ottelu oli historian ensimmäinen Euroopan Cup -peli, jossa molemmat joukkueet tekivät yli 100 pistettä. Vieraspelin Madridissa HKT hävisi selvästi. Kauden lopulla Real Madridista tuli Euroopan mestari kun se voitti loppuotteluissa TsSKA Moskovan. Saman kauden lopussa HKT:n pelaajat Martti ja Kari Liimo valittiin Euroopan tähdistöjoukkueeseen.


title: Suomen koripallon historia

text: Vuonna 1967 Suomi sai järjestettäväkseen koripallon Euroopan-mestaruuskilpailut, mikä takasi myös automaattisen pääsyn mukaan kisoihin. Kisat pidettiin Helsingin ja Tampereen jäähalleissa. Suomen kisaurakka alkoi helpoksi vastukseksi osoittautunutta Hollantia vastaan. Seuraava peli oli kovaa Romaniaa vastaan. Helsingin jäähallissa käyty ottelu päättyi Suomen niukkaan 57–51-voittoon. Suomen päävalmentajana tuolloin toiminut Kalevi Tuominen sanoi voiton olleen Suomen maajoukkueen kaikkien aikojen paras ottelu. Voittoputki katkesi heti seuraavassa ottelussa, jonka Suomi hävisi 68–80 Puolalle. Voittokantaan Suomi palasi heti Tšekkoslovakiaa vastaan pelatussa ottelussa. Tšekkoslovakiaa pidettiin yhtenä tuon ajan kirkkaimmista koripallomaista, mutta Suomi onnistui voittamaan ottelun silti luvuin 54–49. Seuraavassa pelissä vastustajana oli Espanja. Suomi oli ottelun lopulla lähellä romahdusta, mutta voitto kirjattiin lopulta Suomelle luvuin 76–69.


title: Suomen koripallon historia

text: Turnauksen kenties kuumin ottelu pelattiin Suomen ja Jugoslavian välillä. Suomen päävalmentajana toiminut Kalevi Tuominen käski Olavi Ahosta rikkomaan jugoslavialaispelaajaa, jolla oli pallo hallussa. Tuomisen mukaan taktiikkaa käytetään yleisesti koripallossa, jotta pallo saataisiin nopeammin haltuun vastustajalta. Tunteet kuumenivat ottelun päätuomarin ajettua Olavi Ahosen kentältä. 10 000-päinen yleisö reagoi tuomioon heittämällä kentälle kaikenlaista tavaraa, minkä seurauksena joukkueet ajettiin pukuhuoneisiin kymmeneksi minuutiksi ja ottelu keskeytettiin puoleksi tunniksi. Tapahtumien seurauksena FIBAn pääsihteeri Renato Williams Jones uhkasi sulkea Suomen pois kisoista, jolloin katsojat rauhoittuivat. Tämän jälkeen ottelu saatettiin päätökseen, mutta yleisön vihellys jatkui ottelun loppuun saakka. Ottelu päättyi lopulta Jugoslavian 68–59-voittoon ja Suomi menetti mahdollisuutensa mitalipeleihin. Viimeisessä alkulohko-ottelussaan isännät voittivat Belgian selvästi luvuin 82–62.


title: Suomen koripallon historia

text: Suomi sijoittui lohkonsa kolmanneksi ja pääsi pelaamaan sijoista 5–8. Ensimmäisessä pelissä Suomi voitti Israelin helpohkosti luvuin 73–60. Viimeisen sijoituspelin Romaniaa vastaan Suomi hävisi luvuin 64–71 ja sijoittui turnauksen kuudenneksi.


title: Suomen koripallon historia

text: Los Angeles Lakers varasi Kari Liimon seitsemännellä kierroksella. Näin hänestä tuli ensimmäinen NBA:han varattu suomalainen. Liimo ei koskaan kuitenkaan pelannut NBA:ssa, sillä hän palasi Suomeen pelaamaan.


title: Suomen koripallon historia

text: 1960-luvun menestysvuosien jälkeen Suomen koripallon taso alkoi laskea. Laji kuitenkin laajeni Helsingin ulkopuolelle niin, että pääsarjatason joukkueita oli Joensuussa asti. Kaudeksi 1972–1973 SM-sarjassa sallittiin merkittävänä uudistuksena ulkomaalaisten pelaajien palkkaaminen seuraan. Ensimmäisellä kaudella Suomessa pelasi kolme yhdysvaltalaista pelaajaa sekä yksi turkkilainen pelaaja. Seuraavana kautena sarjassa otettiin käyttöön pudotuspelit, joiden malli lainattiin NBA:sta. FIBA Europen jäsenmaista Suomi otti systeemin ensimmäisenä käyttöön. Myöhemmin pääsarja jaettiin lohkoihin, mutta siitä luovuttiin, koska yleisö ei pitänyt järjestelmästä.


title: Suomen koripallon historia

text: Kaudella 1975–1976 perustettiin koripallon I-divisioona, koska SM-sarjan ja silloisen Suomen-sarjan tasoeroa pidettiin liian suurena.


title: Suomen koripallon historia

text: Tapion Honka voitti viisi perättäistä mestaruutta 1960- ja 1970-lukujen vaihteessa. Tämän jälkeen menestyneimmät seurat olivat Turun NMKY sekä Playboys. Turun NMKY voitti mestaruuden neljästi kymmenen vuoden aikana. Playboys voitti 1970-luvulla kaksi mestaruutta, ja Tapion Hongan ja Playboysin yhdistyttyä espoolaiset voittivat vielä yhden mestaruuden vuonna 1979.


title: Suomen koripallon historia

text: Vuonna 1977 Suomi pääsi kymmenen vuoden tauon jälkeen EM-kisoihin. Suomi järjesti karsinnat kisoihin Helsingissä ja voitti ratkaisupelissä Unkarin. Usko Suomen mahdollisuuksiin EM-kisoissa oli kotimaassa kuitenkin vähäinen. Belgiassa pidetyt EM-kisat eivät sujuneetkaan Suomelta aivan parhaalla tavalla. Joukkue hävisi kaikki alkusarjan pelinsä ja päätyi pelaamaan sijoista 9–12. Ensimmäisessä sijoitusottelussaan Suomi voitti Ranskan niukasti yhdellä pisteellä. Toisessa pelissään Suomi hävisi selvästi Espanjalle. Tämän jälkeen Suomi jäi 18 vuoden ajaksi arvokisojen ulkopuolelle.


title: Suomen koripallon historia

text: Vuonna 1981 Suomen naisten koripallomaajoukkue pääsi naisten EM-kisoihin. Sijoitus oli kahdestoista eli viimeinen, mutta kisojen korikuninkuuden voitti Lea Hakala.


title: Suomen koripallon historia

text: Timo Makkonen voitti vuonna 1982 samassa Pohjois-Carolinan yliopiston joukkueessa Michael Jordanin kanssa ensimmäisenä suomalaisena mieskoripalloilijana arvostetun NCAA-mestaruuden.


title: Suomen koripallon historia

text: Kaudella 1984–1985 koripallon SM-sarjassa jatkettiin sarjauudistuksia ja käyttöön otettiin kolmen pisteen heitot. Ensimmäisen kolmen pisteen arvoisen heiton teki Kari-Pekka Klinga 14. lokakuuta 1984.


title: Suomen koripallon historia

text: 1980-luvulla Suomen menestyksestä vastasivat juniorimaajoukkueet. Vuonna 1981 Suomi oli ensimmäistä kertaa mukana B-poikien EM-lopputurnauksessa, joka pidettiin Kreikassa. Ensimmäisissä otteluissa Suomen nuoret saivat vastaansa kovat koripallomaat Neuvostoliiton ja Jugoslavian, joille Suomi hävisi selvästi. Jugoslavian paras pelaaja ottelussa oli 35 pistettä heittänyt Dražen Petrović, joka valittiin kuolemansa jälkeen Basketball Hall of Fameen. Tämän jälkeen Suomi voitti Ranskan, Espanjan ja Israelin. Voittoputki katkesi selvällä tappiolla Italialle, mutta Suomi pääsi silti pronssiotteluun. Sen Saksa voitti luvuin 78–64. Neljäs sija on edelleen Suomen maajoukkueiden historian paras EM-sijoitus. Suomen paras pistemies turnauksessa oli Jyrki Kutvonen, joka teki seitsemässä ottelussa yhteensä 117 pistettä.


title: Suomen koripallon historia

text: 1990-luvulla Helsingin alueen seurojen voima pieneni ja uusia Suomen mestareita tuli kauempaa kuin Helsingistä. Esimerkiksi Uudenkaupungin Urheilijat ja Kouvot olivat uusia koripallomestareita. Lisäksi muun muassa Lahden NMKY voitti cup-mestaruuden vuosina 1989 ja 1994.


title: Suomen koripallon historia

text: Suomi eteni vuonna 1995 EM-kilpailuihin kahdeksantoista vuoden tauon jälkeen. Hanke lähti käyntiin jo vuonna 1991, jolloin maajoukkueen valmentajaksi hankittiin Henrik Dettmann. Hän sai takakentälle palaamaan Kari-Pekka Klingan, joka oli vuoden 1989 EM-karsintojen episodin jälkeen jäänyt pois maajoukkueesta. Ensimmäisessä Unkarissa pidetyssä EM-kisojen karsintaturnauksessa Suomi sai vastaan Englannin, Romanian, Valko-Venäjän, Albanian ja Luxemburgin. Joukkue selvitti tiensä finaaliin, vaikka pelit eivät olleet helppoja. Viimeisessä ratkaisupelissä Suomi voitti Englannin niukasti ja pääsi jatkamaan karsintoja. Pian karsintojen jälkeen Klinga sanoi jättävänsä maajoukkueen, koska ei mielestään saanut tarpeeksi vastuuta Petri Niirasen takana. Yllättävä käänne tapahtui kuitenkin pian kun Niiranen loukkaantui sen verran pahasti, ettei hän olisi päässyt loppukaudeksi pelaamaan. Klingaa pyydettiinkin pian takaisin maajoukkueeseen ja hän suostui pienen taivuttelun jälkeen.


title: Suomen koripallon historia

text: Syksyn 1993 jatkokarsinnoissa taso nousi ja vastaan tulivat Ukraina, Bosnia ja Hertsegovina ja Venäjä. Pelit lähtivät heti hyvin käyntiin ja Suomi voitti Helsingin urheilutalolla käydyssä ottelussa lajin suurmaan Venäjän luvuin 98–96. Ottelu oli joukkueiden historian ensimmäinen kohtaaminen. Peliä toimittajana seurannut Pentti Salmi sanoi vierasjoukkueen tulleen peliin takki auki, mutta pelin taso oli silti korkea. Voiton ratkettua Suomelle Salmi itki yleisön joukossa vuolaasti. Seuraavissa peleissä Suomi voitti Ukrainan kahdesti sekä Bosnia ja Hertsegovinan kotona, joten ratkaisua odotettiin Venäjän ja Bosnian välisestä pelistä. Kun Venäjä voitti ottelun, varmistui Suomen paikka lopputurnauksessa.


title: Suomen koripallon historia

text: Ennen kisoja joukkueeseen nostettiin nuoret pelaajat Hanno Möttölä ja Jyri Lehtonen. Muiden pelaajien keskuudessa tämä aiheutti pientä närää, koska koettiin, että he tulisivat viemään heidän peliaikansa ja aikaansaannoksensa. Kun pelit alkoivat, loppuivat myös puhelut. Ensimmäisen pelin Suomi hävisi Venäjälle selvästi luvuin 74–126. Pelin arveltiin olleen kasvojenpesu joukkueelta. Esimerkiksi Venäjän joukkueen takamiestä Sergei Bazarevitšia haukuttiin lehdissä, joten hän halusi näyttää pelitaitonsa. Hän olikin joukkueensa parhaimpia pistemiehiä tehtyään 16 pistettä. Seuraavat pelit Suomi hävisi Espanjalle, Turkille, Ranskalle, Kroatialle ja Slovenialle. Ottelu Turkkia vastaan oli turnauksen tiukin, ja Suomi hävisi sen ainoastaan kahdella pisteellä. Vaikka Suomen mahdollisuudet jatkopeleihin olivat pienet, pidettiin voitotta jäämistä silti pettymyksenä.


title: Suomen koripallon historia

text: Vuonna 1995 Jukka Suomela siirtyi Torpan Poikien puheenjohtajaksi ja seura ilmoitti tavoitteekseen nousta lähelle Euroopan kärkeä. Joukkueen kokoaminen aloitettiin hankkimalla seuraan yhdysvaltalainen valmentaja Aaron McCarthy. Suomalaiset pelaajat suhtautuivat ulkomaalaisen valmentajan palkkaamiseen pienellä varauksella mutta valmentajan lajituntemus oli suurempi kuin suomalaisilla, joten pelaajatkin tottuivat valmentajaan. Ensimmäisellä kaudella 1995–1996 seura voitti heti Suomen mestaruuden. Seuraavaksi kaudeksi ToPo:on siirtyi Saksasta Pekka Markkanen ja joukkue pääsi pelaamaan myös Euroopan Cupia. Heti syksyllä se nousikin suomalaisjoukkueiden Eurocup-voittojen listalla kärkeen.


title: Suomen koripallon historia

text: Kausi 1997–1998 oli ToPo:n historian menestyksekkäin. Joukkue aloitti Euroopan Cupin pelit voitolla Tofaş Bursasta juuri rakennetulla Hartwall-areenalla. Seuraavaksi ToPo voitti ranskalaisen Le Mansin ja varmisti paikkansa kuudentoista parhaan joukkoon. Neljännesvälierissä joukkue sai vastaansa CSK VVS Samaran. Ensimmäinen ottelu päättyi tiukkaan kolmen pisteen tappioon. Lopussa ToPo jopa johti ottelua, mutta hävisi lopulta luvuin 77–74. Toisessa osaottelussa ToPo johti ottelua puoliajalla jo kahdeksalla pisteellä, mutta onnistui voittamaan ottelun lopulta ainoastaan yhdellä pisteellä. Se ei auttanut, sillä Samara meni jatkoon korieron turvin. Ottelussa oli paikalla yli 10 000 ihmistä, joka on Suomen koripallon katsojaennätys.


title: Suomen koripallon historia

text: Seuraavina kausina joukkue koki kovia muutoksia, kun pelaajat lopettivat uransa ja pelaajia siirtyi muihin seuroihin. Lisäksi loukkaantumissumat ja rahavaikeudet tekivät tilanteesta kestämättömän. Toukokuussa 2000 ToPo joutui luopumaan sarjapaikastaan talousvaikeuksien takia.


title: Suomen koripallon historia

text:
2000-luvun alussa helsinkiläisseurojen määrä kahdella korkeimmalla tasolla laski merkittävästi. Sarjapaikasta luopui muun muassa lukuisia Suomen mestaruuksia voittanut Helsingin NMKY. Pantterit putosi I-divisioonasta eikä ole onnistunut nousemaan takaisin. Muita pääkaupunkiseudun seuroja, jotka ovat vetäytyneet korkeimmilta tasoilta ovat Vantaan Pussihukat ja Rekolan Urheilijat.
FIBA teki vuonna 2003 uudistuksen, jolla maajoukkueet jaettiin A- ja B-divisioonaan. Uudistuksen arveltiin nostavan Suomen juniorimaajoukkueiden mahdollisuuksia nousta arvokisoihin. Uudistuksen myötä EM-karsinnat toimisivat myös olympiakarsintoina, jolloin Olympiakomitealta toivottiin lisäystä tukirahoihin.


title: Suomen koripallon historia

text: Vuonna 2006 Korisliigassa jatkettiin sääntöuudistuksia, joilla poistettiin ulkomaalaisrajoitukset sarjasta. Ennen sarjassa sai käyttää kahta ulkomaalaista pelaajaa, joiden lisäksi saattoi olla Cotonoun sopimuksen perusteella muitakin ulkomaalaisia. Kauden lopussa seurat tekivät rajoitusten poistamisen takia herrasmiessopimuksen, jonka nojalla seuroissa saisi olla ainoastaan kolme ulkomaalaista pelaajaa.


title: Suomen koripallon historia

text: Suomen koripallokentillä nähtiin myös entisiä NBA-tähtiä kun Aleksi Valavuori hankki Dennis Rodmanin ja Scottie Pippenin Suomeen muutaman pelin ajaksi. Rodmanin pelissä tehtiin Korisliigan yleisöennätys kun ottelua seurasi paikan päällä 7420 katsojaa.


title: Suomen koripallon historia

text: Kaudella 2008–2009 Korisliigassa otettiin käyttöön kolmen tuomarin käytäntö. 1990-luvulla oltiin kokeiltu samanlaista käytäntöä, mutta tämä kaatui siihen, että seurat joutuivat leikkaamaan ylimääräisiä menoja, jolloin tuomareista luovuttiin. Tällä kertaa Koripalloliitto lupautui kattamaan kaikki kolmannesta tuomarista koituvat ylimääräiset kulut.


title: Suomen koripallon historia

text: Hanno Möttölä osallistui , jossa hänet varattiin hieman yllättäen vasta toisella kierroksella. Atlanta Hawks varasi hänet 40:ntenä pelaajana eli suomalaispelaajien siihenastisen historian alhaisimmalla varausnumerolla. Kuukausi varaustilaisuuden jälkeen Möttölä ja Atlanta tekivät yhden vuoden sopimuksen, joka sisälsi option myös yhdestä lisäkaudesta.


title: Suomen koripallon historia

text: Ensimmäisen pelinsä Atlantassa Möttölä pelasi Charlotte Bobcatsia vastaan ja kuului heti aloituskokoonpanoon. Möttölä aloitti pelin hyvin tehden pelin ensimmäiset pisteet. Ottelu päättyi lopulta Atlantan selvään tappioon, mutta Möttölä keräsi ottelussa 10 pistettä ja viisi levypalloa. Ensimmäisen kauden hän päätti NBA:ssa 4,4 pisteen ja 2,4 levypallon keskiarvoihin.Kaudella 2001–2002 Möttölä pelasi kaikissa runkosarjan peleissä ja aloitti pelin kentältä 14 kertaa. Kesällä 2002 Möttölällä ei ollut enää sopimusta minkään joukkueen kanssa. NBA:n ja NBA:n pelaajayhdistyksen väliset riidat vaikeuttivat pelaajien sopimuksen saantia, jolloin etenkin Möttölän kaltaiset pienipalkkaiset pelaajat kärsivät tilanteesta. Kun tarjouksia ei tullut NBA:sta, mutta Euroopasta kiinnostusta osoitettiin, päätti Möttölä siirtyä Espanjan pääsarjaan TAU Cerámican joukkueeseen.


title: Suomen koripallon historia

text: Taru Tuukkanen osallistui huhtikuussa 2001 WNBA-seurojen katsastusleirille, joka järjestetään ennen varsinaista varaustilaisuutta. Tuukkasen mukaan leiri meni hänen osaltaan huonosti, eikä hän odottanut NBA-varausta. Tuukkasen nimi poistettiin New York Libertyn pelaajalistalta ennen harjoituspelien alkua. Osasyy tähän oli se, että kaksi WNBA-joukkuetta lopetettiin, jolloin markkinoilla oli paljon pelaajia, sekä tähtipelaaja Rebecca Lobon tulo takaisin Libertyn joukkueeseen.


title: Suomen koripallon historia

text: Varaustilaisuus aloitettiin Lauren Jacksonin varaamisella. New York Libertyn ensimmäinen varausmahdollisuus tuli vasta 57:ntenä, jolloin seura varasi Tuukkasen. Seura karsi Tuukkasen myöhemmin pelaajaringistään, jolloin se menetti myös pelioikeutensa Tuukkaseen.


title: Suomen koripallon historia

text: Henrik Dettmann siirtyi Saksan koripallomaajoukkueen valmentajaksi toukokuussa 1997 kaksivuotisella sopimuksella. Dettmannin hyvien tulosten ansiosta osapuolet tekivät uuden sopimuksen, jota jatkettiin vielä myöhemmin vuoteen 2003 asti. Maajoukkueen menestys oli vaatimatonta mutta Dettmann sai kurssin kääntymään vasta vuonna 2001, jolloin Saksa hävisi olympiahopeamitalisti Ranskalle pisteellä. Saman vuoden kesällä Dettmann nuorensi joukkuetta tuntuvasti ja nosti tulevaisuuden lupauksia mukaan joukkueeseen. Vuoden 2001 EM-kisoissa Dettmann valmensi joukkueensa välieriin saakka ja samalla se varmisti paikkansa MM-kisoihin.


title: Suomen koripallon historia

text: Dettmann valitsi kisajoukkueeseen nuoria pelaajia; ainoa yli 30-vuotias pelaaja oli Henrik Rödl. Mukana oli muun muassa 19-vuotias Misan Nikagbatse, jonka äiti on suomalainen. Alkulohkossa Saksa sijoittui toiseksi Yhdysvaltain taakse. Jatkopeleissä Saksa sai vastaan kisojen yllättäjäjoukkue Uuden-Seelannin ja Argentiinan. Argentiinaa vastaan Saksa kärsi kisojen toisen tappionsa.


title: Suomen koripallon historia

text: Puolivälierissä Saksa voitti Espanjan, ja välieriin se sai vastaansa Argentiinan. Tiukan väännön jälkeen Saksa hävisi Argentiinalle luvuin 80–86. Pronssiottelussa Saksa voitti Uuden-Seelannin selvästi luvuin 117–94. Mitalia Dettmann piti piristysruiskeena Saksan koripallolle.


title: Suomen koripallon historia

text: Petteri Koponen vahvisti kesäkuussa 2007 ilmoittautuvansa NBA:n varaustilaisuuteen. Alun perin Koponen sanoi, ettei lähde varaustilaisuuteen, jos häntä ei valita 30 ensimmäisen joukossa. Ennen varaustilaisuutta Koponen kävi lukuisten joukkueiden testattavana.


title: Suomen koripallon historia

text: Ensimmäisenä pelaajana varattiin Greg Oden, joka siirtyi Portland Trail Blazersin riveihin. Sama joukkue ilmoitti halunsa varata Koponen, mutta ei uskaltanut varata häntä, koska heidän varausvuoronsa olisi ollut vasta 37. Muista joukkueista Boston Celtics oli ilmoittanut halunsa varata Koponen ja heidän vuoronsa tuli 32:ntena. Tämän takia Portland pyysi Philadelphia 76ersia varaamaan Koposen. Philadelphia tekikin näin ja varasi Koposen 30:ntena pelaajana. Pian varauksen jälkeen Portland osti Koposen oikeudet. Näin Koposesta tuli historian ensimmäinen suomalainen ykköskierroksen NBA-varaus.


title: Suomen koripallon historia

text: Vuoden 2011 EM-kilpailuita laajennettiin 24 joukkueen turnaukseksi, minkä myötä Suomi pääsi jatkokarsinnoista EM-kilpailuihin. Kisoissa joukkue selviytyi karsimaan paikasta puolivälieriin, mutta hävisi ratkaisuottelun Slovenialle.


title: Sigrid Boo

text: Sigrid Maren Boo (23. elokuuta 1898 Oslo – 12. syyskuuta 1953 Oslo) oli norjalainen kirjailija. Syntyään oslolainen Boo vietti lapsuutensa 1899–1909 Larvikissa Etelä-Norjassa. Hänen romaaneistaan on tehty useita filmatisointeja.


title: Sigrid Boo

text: Teoksissaan Boo käsittelee muun muassa rakkautta, tuberkuloosia ja kotiapulaisen elämää, kuten menestyskirjassaan "Vi som går kjøkkenveien" (1930). Romaanista tehtiin saman niminen filmatisointi ruotsalaisine rinnakkaisversioineen vuonna 1933. Aiheeseen tartuttiin myös Yhdysvalloissa: elokuva "Servants' Entrance" valmistui 1934. Suomeksi Boon romaani ilmestyi nimellä "Kyökin puolella" vuonna 1932. Risto Orko ohjasi samasta aiheesta komediaelokuvan "Kyökin puolella" 1940.


title: Uusiutuva energia Euroopan unionissa

text: Tämä artikkeli käsittelee uusiutuvaa energiaa Euroopan Unionissa.


title: Uusiutuva energia Euroopan unionissa

text: EU-maat ovat sitoutuneet 20 %:n ilmastokaasuvähennyksiin vuosien 1990-2020 loppuun mennessä.


title: Uusiutuva energia Euroopan unionissa

text: Kansainväliset tutkimukset ja IPCC ovat osoittaneet tavoitteen riittämättömäksi. Siksi monet maat, kuten Tanska, Norja ja Ruotsi, ovat vapaaehtoisesti kunnianhimoisempia. Kööpenhamina aikoo olla ensimmäinen hiilineutraali kaupunki. Norja hiilineutraali vuoteen 2030 mennessä ja Ruotsi vähentää päästöjä 40 % vuoteen 2030 mennessä.


title: Uusiutuva energia Euroopan unionissa

text: Tanskassa ja Norjassa ei ole koskaan käytetty ydinvoimaa. Ruotsissa kansanäänestys on vaatinut ydinvoimasta luopumista. Saksa on päättänyt luopua ydinvoimasta.


title: Uusiutuva energia Euroopan unionissa

text: Euroopan tuulivoiman nimellinenkapasiteetti oli yli 56 GW vuoden 2007 lopussa. Tuulivoimalla tuotettiin 3,7 % EU:n sähköstä vuonna 2007.


title: Uusiutuva energia Euroopan unionissa

text: Tuulivoima työllisti EU:ssa suoraan 108 400 ja yhteensä 154 000 ihmistä vuonna 2007. Suora työllistävyys on suurin Saksassa 38 000 ihmistä, Tanskassa 23 500 ihmistä ja Espanjassa 20 500 ihmistä. Suora tuulivoimatyöllisyys oli Suomessa 800 ja Ruotsissa 2000 vuonna 2007.


title: Uusiutuva energia Euroopan unionissa

text: EWEA ennustaa Eurooppan tuulivoiman yli kolminkertaistuvan vuosina 2008-2020; vuoteen 2020 mennessä nimellinenkapasiteetti olisi 180 GW. EWEA ennustaa kokonaistyöllisyyden kasvua 330 000 työntekijään vuonna 2020. Vaikka offshore (vesialueelle asennetun) tuulivoiman työllisyys ylittää onshore (maalle asennetun) osuuden vasta vuonna 2025, sen työllisyysmäärän ennustetaan kasvavan merkittäväksi (yli 130 000 ihmistä) jo vuosina 2015-2020. Maalle rakennettava tuulivoima on halvempaa ja sitä voidaan tuottaa myös ilman sähkönsiirtoverkkoa ja maksuja.


title: Uusiutuva energia Euroopan unionissa

text: EU:n biopolttoaineiden kulutus oli 3,3 % liikennepolttoaineista vuonna 2008. Se vastasi noin 10 miljoonaa tonnia öljyä. EU direktiivin velvoite on 5,75 % biopolttoaine osuus liikennepolttoaineissa vuonna 2010. Direktiivi sisältää myös raaka-aineen kestävyyskriteereitä.


title: Korjus

text: Korjus on sukunimi, joka voi viitata seuraaviin henkilöihin:


title: Harmaat

text: Harmaat (myös Roswellin muukalaiset tai zetareticulilaiset) on tietystä humanoidityypistä käytetty nimitys. Termi esiintyy kansantarinoissa, populaarikulttuurissa ja ufologiassa. Harmaiden väitetään olevan peräisin Maan ulkopuolelta. Erityisen yleisiä tämäntyyppiset humanoidit ovat lähikontakti- ja sieppausväitteiden yhteydessä.


title: Harmaat

text: Sieppausväitteissä ja populaarikulttuurissa esiintyy useita yhtenäisiä olemukseen liittyviä ominaisuuksia, joilla voidaan määritellä "Harmaat". Harmaat määritellään tyypillisesti harmaaihoisiksi, pienikokoiksi (noin 120 cm tai enemmän) humanoideiksi. Niiden keho kuvataan usein pitkänomaiseksi ja pienirintaiseksi. Lihaksiin tai luustoon liittyviä merkkejä ei ole näkyvissä. Harmaiden jalat ovat yhtä pitkät kuin heidän kätensä ja säärensä. Niillä voi olla 3–5 sormea, eikä peukalon vastinetta ole.


title: Harmaat

text: Harmaiden pää on ihmisen pään kaltainen, vaikkakin paljon suurempi vartaloon nähden ja usein hiukset joko puuttuvat kokonaan tai niitä on vain vähän. Pään alapuolella kaula on ohut eikä aataminomenaa tai lihaksia ole näkyvissä. Korvat, jos niitä on lainkaan, ovat hyvin pienet. Suu on yleensä kapea eikä huulia ole. Silmät ovat yleensä suuremmat kuin ihmisellä ja usein mantelin tai vesipisaran muotoiset. Silmät ovat myös tyypillisesti täysin mustat; nähtävissä ei ole iiristä, silmäluomia, kulmakarvoja tai silmäripsiä.


title: Harmaat

text: Englantilainen tieteiskirjailija H. G. Wells kuvaili vuonna 1893 julkaistussa artikkelissaan "Man of the Year Million" tulevaisuuden ihmisiä, jotka ovat kehittyneet harmaaihoisiksi, pienikokoisiksi ja suuripäisiksi. Romaanissaan "The First Men in the Moon" (1901) Wells kuvaa Kuun harmaaihoisia ja isopäisiä alkuperäisasukkaita, joilla on suuret mustat silmät ja ampiaisen mieleen tuovat pistimet.


title: Harmaat

text: Ehkä ensimmäinen tarkka kuvaus "harmaista" on ruotsalaisen Gustav Sandgrenin vuonna 1933 nimimerkillä Gabriel Linde julkaisemassa nuorille suunnatussa tieteisromaanissa "Tuntematon vaara" (ruotsinkielinen alkuteos "Den okända faran"): "Hän huomasi, etteivät nuo olennot muistuttaneet mitään ihmisrotua. He olivat lyhyitä, lyhyempiä kuin keskimitan japanilaiset, heidän päänsä oli hyvin iso ja kalju, otsa voimakas, nelikulmainen, nenä ja suu hyvin pienet ja leuka heikko. Ihmeellisimmät olivat sentään silmät – suuret, tummat, loistavat, teräväkatseiset. Heillä oli yllään pehmeästä harmaasta kankaasta tehdyt vaatteet, ja heidän jäsenensä näyttivät samanlaisilta kuin ihmisten." Romaanissa on myös kuvia näistä avaruusolennoista.


title: Harmaat

text: Vuonna 1965 sanomalehdissä väitettiin yhdysvaltalaisten Betty ja Barney Hillin joutuneen siepatuiksi lentävään lautaseen. Hillien kuvaukset heidät siepanneista olennoista olivat monella tapaa samanlaisia kuin kuvaukset "harmaista".


title: Harmaat

text:
Raporteissa oletetuista muukalaisten kohtaamisista Harmaita on 43 prosenttia Yhdysvalloissa, 90 prosenttia Kanadassa, 67 prosenttia Brasiliassa, 20 prosenttia Manner-Euroopassa ja 12 prosenttia Isossa-Britanniassa.
Jotkut salaliittoteoreetikot uskovat, että Harmaat muodostavat osan hallitusten johtamaa muukalaisten olemassaolon salailukampanjaa, tai että ne ovat hallituksen mielenhallintakokeiden tulosta. Ufoja ja muuta rajatietoa käsittelevän Ultra-lehden kolumnisti Maarit M. Hanssen väittää, että Harmaat muukalaiset tuottavat avaruusolentojen ja ihmisten hybridejä ja tarjoavat vastalahjaksi tästä hallitusten käyttöön huipputeknologiaa. Fiktion tekijät ovat ottaneet salaliittoteorian mukaan moniin kirjoihin, televisiosarjoihin ja elokuviin; asia on kantava osa muun muassa suosittua Salaiset kansiot -televisiosarjaa.